cyanic-selkie/wikianc huggingface dataset:
പനാമ പേപ്പേർസ്
പന്ത്രണ്ട് രാഷ്ട്രത്തലവന്മാർ അടക്കം 140 പ്രമുഖ രാഷ്ട്രീയ നേതാക്കളാണ് ലിസ്റ്റിലുള്ളത്. റഷ്യൻ പ്രസിഡന്റ് വ്ളാഡിമർ പുട്ടിന്റെ ബിനാമികൾ 200 കോടി യു.എസ് ഡോളർ കൈമാറ്റം ചെയ്‌തു. പാകിസ്താൻ പ്രധാനമന്ത്രി നവാസ് ഷെരീഫ്, അർജന്റീനയുടെ ഫുട്ബാൾ കളിക്കാരൻ ലയണൽ മെസ്സി, ചൈനീസ് പ്രസിഡന്റ് ഷി ജിൻപിങിന്റെ കുടുംബത്തിന്റെ കമ്പനികൾ, ഐസ്‌ലാന്റ് പ്രധാനമന്ത്രി സിഗ്‌മുന്ദുർ ഡേവിഡ് ഗുൻലൗഗ്സൺ എന്നിവരും ലിസ്റ്റിലുള്ള പ്രമുഖരാണ്. മെസിക്കും പിതാവിനും പനാമയിൽ മെഗാ സ്‌റ്റാർ എന്റർപ്രൈസസ് ഇൻകോർപറേഷൻസ് എന്ന കമ്പനിയുണ്ട്. യുവേഫ പ്രസി‌ഡന്റ് മിഷേൽ പ്ലാറ്റിനിക്കും നിക്ഷേപമുണ്ട്. അമിതാഭ് ബച്ചൻ, ഐശ്വര്യാ റായ് ബച്ചൻ, അനുരാഗ് കെജ്രിവാള്, വിനോദ് അദാനി എന്നിവരാൺ പനാമ പേപ്പറിൽ പേരു വന്ന പ്രമുഖ ഇന്ത്യക്കാർ. എന്നാല് പനാമ പേപ്പേറ്സ് വഴി പുറ്ത്തുവന്ന അനധികൃതനിക്ഷേപങ്ങളിൽ വളരെ കുറച്ച് അമേരിക്കൻ പേരുകളേ ഉള്ളൂ എന്നതു സംശയമുളവാക്കുന്നതാൺ.
പശ്ചാത്തലം
സ്വന്തം രാജ്യത്തെ വരുമാന നികുതി ഒഴിവാക്കാൻ, കമ്പനികളും, വ്യക്തികളും വിദേശരാജ്യങ്ങളിൽ കടലാസ് കമ്പനികളുടെ പേരിൽ അക്കൗണ്ടുകൾ ആരംഭിക്കുകയും പണം നിക്ഷേപിക്കുകയും ചെയ്യുന്നു. കമ്പനികളെക്കുറിച്ചുള്ള യഥാർത്ഥവിവരങ്ങൾ ഇവിടെ അക്കൗണ്ടുകൾ ആരംഭിക്കുന്നതിനായി നൽകേണ്ടതില്ല. നികുതികൾ താരതമ്യേന കുറവായിരിക്കും. ഇത്തരം സേവനങ്ങൾ നൽകുന്ന രാജ്യങ്ങളെ പൊതുവേ നികുതിദായകരുടെ സ്വർഗ്ഗം എന്നു വിശേഷിപ്പിക്കാറുണ്ട്. ഭൂരിഭാഗം കമ്പനികളും നികുതി വെട്ടിപ്പിനായാണ് ഇവിടെ അക്കൗണ്ടുകൾ തുടങ്ങുന്നത്, സദുദ്ദേശത്തോടെ വിദേശ നിക്ഷേപം തുടങ്ങുന്ന കമ്പനികളും നിലവിലുണ്ട്. വൻകിട എണ്ണ കമ്പനികളും, അഴിമതികളിലൂടെ പണം സ്വരൂപിക്കുന്ന നേതാക്കളും പണം സുരക്ഷിതായി സൂക്ഷിക്കാൻ ഉപയോഗിക്കുന്ന ഒരു മാർഗ്ഗം കൂടിയാണ് വിദേശരാജ്യങ്ങളിലെ ഇത്തരം വ്യാജ കമ്പനികളിലൂടെ സൃഷ്ടിക്കുന്ന അക്കൗണ്ടുകൾ.
ഗസാർ പർപെറ്റ്സി
ഗസാർ പർപെറ്റ്സി (Ղազար Փարպեցի) 5 മുതൽ 6 വരെയുള്ള നൂറ്റാണ്ടുകളിൽ ജീവിച്ചിരുന്ന ഒരു അർമേനിയൻ പുരാവൃത്ത ലേഖകനും ചരിത്രകാരനുമായിരുന്നു. ശക്തരായ മാമിക്കോണിയൻ കുലീന കുടുംബവുമായി അടുത്ത ബന്ധമുണ്ടായിരുന്ന അദ്ദേഹം ആറാം നൂറ്റാണ്ടിന്റെ തുടക്കത്തിൽ അർമേനിയയുടെ ചരിത്രം, എന്ന പേരിൽ തൻറെ രാജ്യത്തിൻറെ ചരിത്രം എഴുതിയതിൻറെ പേരിൽ ഏറ്റവും പ്രമുഖനാണ്.
ജീവിതരേഖ
അർമേനിയൻ പാരമ്പര്യമനുസരിച്ച്, അർമേനിയയിലെ ലാസ്രെവ് എന്ന ഗ്രാമത്തിന് തെക്ക് ഭാഗത്തുള്ള പാർപ്പി കാന്യോണിലെ ഒരു അർമേനിയൻ പള്ളിയുടെ അവശിഷ്ടങ്ങൾക്ക് സമീപത്തായി ഗസാറിനെ അടക്കം ചെയ്തുവെന്ന് പറയപ്പെടുന്നു.
കൃതികൾ
അർമേനിയയുടെ ചരിത്രം എന്ന ഗ്രന്ഥം രചിച്ചതിൻറെ പേരിലാണ് ഗസാർ പർപെറ്റ്സി കൂടുതലായി അറിയപ്പെടുന്നത്. 493-ൽ അമിഡയിൽ നിന്ന് മടങ്ങിയെത്തിയ തൻറെ സുഹൃത്തായ ഗസാറിനോടെ വഹൻ മാമികോണിയൻ ബൈസാന്റിയത്തിലെ ചരിത്രകാരനായ ഫൗസ്റ്റസ് നിർത്തിയിടത്ത് നിന്ന് ആരംഭിക്കുന്ന രീതിയിൽ; അർസാസസ് II (അർഷക് II) രാജാവിന്റെ ഭരണകാലംമുതലുള്ള അർമേനിയയുടെ ഒരു പുതിയ ചരിത്രം രചിക്കാൻ ആവശ്യപ്പെട്ടു. മൂന്ന് ഭാഗങ്ങൾ ഉൾക്കൊള്ളുന്ന ഈ ചരിത്രത്തിൽ ആദ്യത്തേത് നാലാം നൂറ്റാണ്ടിന്റെ മധ്യം മുതൽ അർമേനിയൻ ചരിത്രത്തെക്കുറിച്ചും അഞ്ചാം നൂറ്റാണ്ടിന്റെ മധ്യത്തിൽ സഹാക് പാർട്ടേവിന്റെയും മെസ്‌റോപ്പ് മാഷ്‌ടോട്ടിന്റെയും മരണം വരെയുള്ള സാസാനിയൻ ഭരണത്തിൻ കീഴിലുള്ള അർമേനിയയിലെ ജീവിതത്തെക്കുറിച്ചുമാണ്. രണ്ടാമത്തേത് അവരായർ യുദ്ധത്തിലേക്ക് നയിച്ച സംഭവങ്ങളെയും തുടർന്നുള്ള അനന്തരഫലങ്ങളെയും കുറിച്ചും; മൂന്നാമത്തേത് വർത്തനാങ്ക് യുദ്ധങ്ങളെയും 484-ലെ ന്വാർസാക് ഉടമ്പടിയിലെ ഒപ്പുകളെയും പിന്തുടരുന്നതുമാണ്. ചരിത്ര രചനയിൽ അദ്ദേഹം ഉപയോഗിച്ച പ്രധാന സ്രോതസ്സുകൾ മറ്റ് ചരിത്രകാരൻമാരായ അഗതാഞ്ചലോസ്, കോറിയൂൺ, ഫൗസ്റ്റസ് എന്നിവരുടെ പ്രാഥമിക കൃതികളാണ്, എന്നിരുന്നാലും സിസേറിയയിലെ യൂസീബിയസിൻറെ ഹിസ്റ്റോറിയ എക്ലെസിയാസ്‌റ്റിക്ക ഉൾപ്പെടെയുള്ള മറ്റ് ചരിത്രകാരന്മാരുടെ കൃതികളും അദ്ദേഹം ഉപയോഗിച്ചു.
മറ്റം വിശ്വനാഥൻ ഗുരുക്കൾ
മാവേലിക്കര കണ്ടിയൂർ മറ്റത്തു വിശ്വനാഥഗുരുക്കൾ പ്രമുഖനായ ഒരു സാമൂഹ്യ പരിഷ്കർത്താവായിരുന്നു. തീണ്ടലും തൊടിയിലും നടമാടിയിരുന്ന അക്കാലത്ത് സ്വന്തമായി ക്ഷേത്രങ്ങളിൽ പ്രതിഷ്ഠ നടത്തുവാനുള്ള ധൈര്യം കാണിച്ച സന്ന്യാസിവര്യനാണ്. 1888 –ലെ ശ്രീനാരായണ ഗുരു ദേവൻ അരുവിപ്പുറത്ത് ശിവപ്രതിഷ്ഠ നടത്തുന്നതിനു 36 വർഷം മുമ്പ് ,ജനിക്കുന്നതിനു 4 വർഷം മുമ്പ് 1852-ൽ ആറാട്ടുപുഴവേലായുധ പണിക്കർ മംഗലത്ത് ഒരു ക്ഷേത്രം പണിയുകയും ആ ക്ഷേത്രത്തിൽ മറ്റത്തു വിശ്വനാഥൻ ഗുരുക്കൾ ശിവ പ്രതിഷ്ട നടത്തുകയും ചെയ്തു. ജാതി ഭേദമന്യേ ഏവർക്കും പ്രവേശനം ഉണ്ടായിരുന്നു. ഒരു വർഷം കഴിഞ്ഞു ചേർത്തലയിൽ തണ്ണീർമുക്കം ചെരുവാരണം കരയിൽ രണ്ടാമത്തെ ശിവ ക്ഷേത്രം സ്ഥാപിക്കപ്പെട്ടു, അവിടെയും  വിഗ്രഹം പ്രതിഷ്ടിച്ചതു വിശ്വനാഥൻ ഗുരുക്കൾ ആണ് .അതെ വർഷം തന്നെ കായംകുളം ആലുംമ്മൂട്ടിൽ ചാന്നാർ വക കുടുംബവീട്ടിനോടനുബന്ധിച്ചും അതെ ഗുരുക്കൾ മറ്റൊരു ശിവപ്രതിഷ്ഠ നടത്തി.
അവലംബം
വർഗ്ഗം:കേരളത്തിലെ സാമൂഹ്യ നവോത്ഥാന നായകർ
X86
ഇന്റൽ 8086 മൈക്രോപ്രൊസസ്സറും അതിന്റെ 8088 വേരിയന്റും അടിസ്ഥാനമാക്കി ഇന്റൽ വികസിപ്പിച്ചെടുത്ത ഇൻസ്ട്രക്ഷൻ സെറ്റ് ആർക്കിടെക്ചറുകളുടെ ഒരു കുടുംബമാണ് x86. 8086 1978 ൽ ഇന്റലിന്റെ 8-ബിറ്റ് 8080 മൈക്രോപ്രൊസസ്സറിന്റെ 16-ബിറ്റ് എക്സ്റ്റൻഷനായി അവതരിപ്പിച്ചു, പ്ലെയിൻ 16-ബിറ്റ് വിലാസത്തേക്കാൾ കൂടുതൽ മെമ്മറി അഭിസംബോധന ചെയ്യുന്നതിനുള്ള പരിഹാരമായി മെമ്മറി സെഗ്മെന്റേഷൻ ഉപയോഗിക്കുന്നു. 80186, 80286, 80386, 80486 പ്രോസസ്സറുകൾ ഉൾപ്പെടെ ഇന്റലിന്റെ 8086 പ്രോസസറിന്റെ പിൻഗാമികളുടെ പേരുകൾ "86" ൽ അവസാനിക്കുന്നതിനാലാണ് "x86" എന്ന പദം നിലവിൽ വന്നത്.
കാലക്രമേണ x86 ലേക്ക് നിരവധി കൂട്ടിച്ചേർക്കലുകളും വിപുലീകരണങ്ങളും ചേർത്തിട്ടുണ്ട്, ഏതാണ്ട് സ്ഥിരതയാർന്നത് പിന്നോക്ക അനുയോജ്യതയോടെയാണ്. ഇന്റൽ, സിറിക്സ്, എഎംഡി, വിഐഎ ടെക്നോളജീസ്, മറ്റ് പല കമ്പനികൾ എന്നിവയിൽ നിന്നുള്ള പ്രോസസ്സറുകളില് വാസ്തുവിദ്യ നടപ്പിലാക്കിയിട്ടുണ്ട്; Zet SoC പ്ലാറ്റ്ഫോം (നിലവിൽ നിഷ്‌ക്രിയം) പോലുള്ള തുറന്ന നടപ്പാക്കലുകളും ഉണ്ട്. എന്നിരുന്നാലും, അവയിൽ, ഇന്റൽ, എഎംഡി, വിഐഎ ടെക്നോളജീസ്, ഡിഎം ആൻഡ് പി ഇലക്ട്രോണിക്സ് എന്നിവയ്ക്ക് മാത്രമേ x86 ആർക്കിടെക്ചർ ലൈസൻസുകൾ ഉള്ളൂ, ഇതിൽ നിന്ന് ആദ്യ രണ്ട് മാത്രമേ ആധുനിക 64-ബിറ്റ് ഡിസൈനുകൾ സജീവമായി നിർമ്മിക്കുന്നുള്ളൂ.
ഈ പദം ഐ‌ബി‌എം പി‌സി അനുയോജ്യതയുടെ പര്യായമല്ല, കാരണം ഇത് മറ്റ് കമ്പ്യൂട്ടർ ഹാർഡ്‌വെയറുകളെ സൂചിപ്പിക്കുന്നു; ഉൾച്ചേർത്ത സിസ്റ്റങ്ങളും പൊതു ആവശ്യത്തിനുള്ള കമ്പ്യൂട്ടറുകളും പിസി അനുയോജ്യമായ മാർക്കറ്റ് ആരംഭിക്കുന്നതിന് മുമ്പ് x86 ചിപ്പുകൾ ഉപയോഗിച്ചു, അവയിൽ ചിലത് ഐബി‌എം പി‌സിക്ക് (1981) മുമ്പുതന്നെ.
2018 ലെ കണക്കനുസരിച്ച്, വിറ്റഴിക്കപ്പെട്ട പേഴ്സണൽ കമ്പ്യൂട്ടറുകളും ലാപ്‌ടോപ്പുകളും x86 ആർക്കിടെക്ചറിനെ അടിസ്ഥാനമാക്കിയുള്ളതാണ്, അതേസമയം മറ്റ് വിഭാഗങ്ങൾ - പ്രത്യേകിച്ചും ഉയർന്ന അളവിലുള്ള മൊബൈൽ വിഭാഗങ്ങളായ സ്മാർട്ട്‌ഫോണുകൾ അല്ലെങ്കിൽ ടാബ്‌ലെറ്റുകൾ ആം ആണ് ആധിപത്യം പുലർത്തുന്നത്; ഉയർന്ന ഭാഗത്ത്, x86 കമ്പ്യൂട്ട്-ഇന്റൻസീവ് വർക്ക്സ്റ്റേഷൻ, ക്ലൗഡ് കമ്പ്യൂട്ടിംഗ് വിഭാഗങ്ങളിൽ ആധിപത്യം തുടരുന്നു.
അവലോകനം
1980 കളിലും 1990 കളുടെ തുടക്കത്തിലും, 8088, 80286 എന്നിവ ഇപ്പോഴും സാധാരണ ഉപയോഗത്തിലായിരുന്നപ്പോൾ, x86 എന്ന പദം സാധാരണയായി 8086 അനുയോജ്യമായ ഏതെങ്കിലും സിപിയുവിനെ പ്രതിനിധീകരിക്കുന്നു. എന്നിരുന്നാലും, ഇന്ന്, x86 സാധാരണയായി 80386 ന്റെ 32-ബിറ്റ് ഇൻ‌സ്ട്രക്ഷൻ സെറ്റുമായി ഒരു ബൈനറി അനുയോജ്യതയെ സൂചിപ്പിക്കുന്നു. ഈ നിർദ്ദേശ സെറ്റ് പല ആധുനിക ഓപ്പറേറ്റിംഗ് സിസ്റ്റങ്ങളുടെയും ഏറ്റവും കുറഞ്ഞ പൊതുവായ വിഭാഗമായി മാറിയതിനാലാണിത്. 1985 ൽ 80386 നിലവിൽ വന്നതിനുശേഷം ഈ പദം സാധാരണമായി.
അവലംബം
വർഗ്ഗം:ഇന്റൽ ഉല്പന്നങ്ങൾ
ബാഷ്കോർടോസ്ഥാൻ
ബഷ്ക്കീറിയ എന്നറിയപ്പെടുന്ന റിപ്പബ്ലിക്ക് ഓഫ് ബാഷ്കോർടോസ്ഥാൻ റഷ്യയുടെ സ്വയംഭരണപ്രദേശമാണ്. ഇത് വോൾഗാനദിയുടെയും ഉറാൽ പർവ്വതങ്ങളുടേയും ഇടയിൽ സ്ഥിതിചെയ്യുന്നു. ഇതിന്റെ തലസ്ഥാനം ഉഫ നഗരമാണ്. റഷ്യയിലെ സ്വയംഭരണപ്രദേശങ്ങളിൽ ഏറ്റവും കൂടുതൽ ജനസംഖ്യയുള്ളത് ഇവിടെയാണ്.
നദികൾ
13,000 നദികൾ ഇവിടെയുണ്ട്. യൂറോപ്യൻ ഭാഗത്തെ റഷ്യയുടെ ഗതാഗത സംവിധാനത്തിന്റെ പ്രധാന കണ്ണികളാണ് ഈ നദികൾ.
തടാകങ്ങൾ
2,700 തടാകങ്ങളും ജലസംഭരണികളും ഇവിടെയുണ്ട്. പ്രധാനപ്പെട്ടവ താഴ്പ്പറയുന്നു:
പർവ്വതങ്ങൾ
ഉയരം കൂടിയ ചില പർവ്വതങ്ങൾ ഇവയാണ്:
പ്രകൃതിവിഭവങ്ങൾ
3,000 ൽപ്പരം ധാതുസ്രോതസ്സുകൾ ഇവിടെയുണ്ട്.
വംശീയവിഭാവങ്ങൾ
According to the 2010 Census, the ethnic composition was:
ഭാഷകൾ
Spoken languages: Russian (50%), Tatar (30%), Bashkir (20%).
ജേണൽ ഓഫ് റീപ്രൊഡക്റ്റീവ് ആൻഡ് ഇൻഫന്റ് സൈക്കോളജി
<templatestyles src="Module:Infobox/styles.css">
ജേണൽ ഓഫ് റീപ്രൊഡക്‌റ്റീവ് ആൻഡ് ഇൻഫന്റ് സൈക്കോളജി (Journal of Reproductive and Infant Psychology), മനുഷ്യന്റെ പുനരുൽപ്പാദനവും ശൈശവവുമായി ബന്ധപ്പെട്ട മനഃശാസ്ത്രം ഉൾക്കൊള്ളുന്ന ഒരു പിയർ-റിവ്യൂഡ് മെഡിക്കൽ ജേണലാണ്. ഇത് 1983-ൽ സ്ഥാപിതമായി, സൊസൈറ്റി ഫോർ റിപ്രൊഡക്റ്റീവ് ആൻഡ് ഇൻഫന്റ് സൈക്കോളജിക്ക് വേണ്ടി ടെയ്‌ലറും ഫ്രാൻസിസും വർഷത്തിൽ അഞ്ച് തവണ പ്രസിദ്ധീകരിക്കുന്നു, അതിന്റെ ഔദ്യോഗിക ജേണലാണ്. ഫിയോണ ആൽഡർഡിസ് ( ഓക്‌സ്‌ഫോർഡ് യൂണിവേഴ്‌സിറ്റി, ബെൽഫാസ്റ്റ് ക്യൂൻസ് യൂണിവേഴ്‌സിറ്റി ) ആണ് എഡിറ്റർ-ഇൻ-ചീഫ്. ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 2020-ലെ ഇംപാക്ട് ഫാക്ടർ 2.481 ഉണ്ട്.
മെഡിക്കൽ വിഷയങ്ങൾ ഒബ്‌സ്റ്റട്രിക്‌സ് ആൻഡ് ഗൈനക്കോളജി, പീഡിയാട്രിക്‌സ്, സൈക്യാട്രി എന്നിവയിൽ ശ്രദ്ധ കേന്ദ്രീകരിക്കുന്നു. മെഡിക്കൽ കമ്മ്യൂണിക്കേഷൻ, മെഡിക്കൽ സോഷ്യോളജി എന്നിവയുടെ പ്രസക്തമായ വശങ്ങളിൽ വർദ്ധിച്ചുവരുന്ന പ്രവർത്തനങ്ങളും ഉൾപ്പെടുന്നു.
വികസന മനഃശാസ്ത്രം, ക്ലിനിക്കൽ സൈക്കോളജി, സോഷ്യൽ സൈക്കോളജി, ബിഹേവിയറൽ മെഡിസിൻ, സ്ത്രീകളുടെ മനഃശാസ്ത്രം, ആരോഗ്യ മനഃശാസ്ത്രം എന്നിവ പ്രസക്തമായ മനഃശാസ്ത്രപരമായ പ്രവർത്തനങ്ങളിൽ ഉൾപ്പെടുന്നു. മിഡ്‌വൈഫറി, ഹെൽത്ത് വിസിറ്റിംഗ്, നഴ്‌സിംഗ് എന്നിവയുടെ മനഃശാസ്ത്രപരമായ വശങ്ങളെക്കുറിച്ചുള്ള ഗവേഷണം ജേണലിന്റെ താൽപ്പര്യങ്ങളുടെ കേന്ദ്രമാണ്.
കറാക്കൽപാക്ക് ഭാഷ
ഖറാഖൽപാഖ് ഭാഷ എന്നറിയപ്പെടുന്ന കറാക്കൽപാക്ക് ഭാഷ ഒരു ടർക്കിക്ക് ഭാഷയാണ്. കറാക്കൽപാകിസ്താനിൽ താമസിക്കുന്ന കറാക്കൽപാക്ക്ജനത സംസാരിക്കുന്ന ഭാഷയാണ്. രണ്ട് ഭാഷാഭേദങ്ങളാണിതിനുള്ളത്.ഉത്തരപൂർവ്വ കറാക്കൽപാക്ക്, തെക്കുകിഴക്കൻ കറാക്കൽപാക്ക്. കസാക്ക് ഭാഷയുമായിതിനു അടുത്ത ബന്ധമുണ്ട്.
വർഗ്ഗീകരണം
കറാക്കൽപാക്ക് ഭാഷ ടർക്കിക്ക് ഭാഷകളുടെ കിപ്‌ചാക്ക് ശാഖയിൽപ്പെട്ടതാണ്. ഈ വിഭാഗത്തിൽ താത്താർ, കുമിക്ക്, നൊഗായ്, കസാക്ക് എന്നിവ ഉൾപ്പെടും. ഉസ്‌ബെക്കിസ്ഥാനുമായുള്ള അടുപ്പം കാരണം കറാക്കൽപാക്ക് ഭാഷയുടെ പദസഞ്ചയവും വ്യാകരണവും ഉസ്ബെക്ക് ഭാഷ ആഴത്തിൽ സ്വാധീനിച്ചിട്ടുണ്ട്. കർത്താവ്-കർമ്മം-ക്രിയ എന്നതാണ് മിക്കപ്പോഴും വാക്യഘടന.
ഭൂമിശാസ്ത്രപരമായ വിതരണം
കറാക്കൽപാക്ക് ഭാഷ ഉസ്ബെക്കിസ്ഥാന്റെ സ്വയംഭരണ റിപ്പബ്ലിക്കായ കറാക്കൽപാക്ക്സ്താനിൽ ആണ് പ്രധാനമായി സംസാരിക്കുന്നത്. അഫ്ഘാനിസ്ഥാനിൽ ഏകദേശം 2000 പേർ ഈ ഭാഷ സംസാരിച്ചുവരുന്നുണ്ട്. റഷ്യ, കസാഖ്സ്ഥാൻ, ടർക്കി തുടങ്ങിയ പ്രദേശങ്ങളിലും ഈ ഭാഷ സംസാരിക്കുന്ന ജനവിഭാഗമുണ്ട്.
ഔദ്യോഗികസ്ഥിതി
കറാക്കൽപാക്ക് ഭാഷയ്ക്ക് സ്വയംഭരണ റിപ്പബ്ലിക്കായ കറാക്കൽപാക്ക്സ്താനിൽ ഔദ്യോഗികപദവിയുണ്ട്.
ഭാഷാഭേദങ്ങൾ
എത്നോലോഗ് മാസിക കറാക്കൽപാക്ക് ഭാഷയ്ക്ക് രണ്ട് വ്യത്യസ്ത ഭാഷാഭേദമുള്ളതായി തിരിച്ചറിഞ്ഞിട്ടുണ്ട്. ഉത്തരപൂർവ്വ കറാക്കൽപാക്ക്, തെക്കുകിഴക്കൻ കറാക്കൽപാക്ക്. കസാക്ക് ഭാഷയുമായിതിനു അടുത്ത ബന്ധമുണ്ട്. മെൻഗെസ് എന്ന ഭാഷാശാസ്ത്രജ്ഞൻ ഈ ഭാഷയ്ക്കു മൂന്നു വ്യത്യസ്ത ഭാഷാഭേദം ഫെർഗാന താഴ്വരയിൽ സംസാാരിച്ചുവരുന്നതായി പറയുന്നുണ്ട്. തെക്കുകിഴക്കൻ കറാക്കൽപാക്ക് ഭാഷയ്ക്കു /tʃ/ ശബ്ദവും ഉത്തരപൂർവ്വ കറാക്കൽപാക്ക് ഭാഷയ്ക്കു ഇതിനു പകരം /ʃ/ എന്ന ശബ്ദവും ഉപയോഗിക്കുന്നു.
ശബ്ദങ്ങൾ
കറാക്കൽപാക്ക് ഭാഷയ്ക്ക് 21 പ്രാദേശിക വ്യഞ്ജനവർണ്ണങ്ങളുണ്ട്.
Vowel harmony
Vowel harmony functions in Karakalpak much as it does in other Turkic languages. Words borrowed from Russian or other languages may not observe rules of vowel harmony, but the following rules usually apply:
Personal pronouns
men I, sen you (singular), ol he, she, it, that, biz we, siz you (plural), olar they
Numbers
bir 1, eki 2, uʻsh 3, toʻrt 4, bes 5, altiʻ 6, jeti 7, segiz 8, togʻiʻs 9, on 10, juʻz 100, miʻnʻ 1000
Writing system
Karakalpak was written in the Arabic and Persian script until 1928, in the Latin script (with additional characters) from 1928 to 1940, after which Cyrillic was introduced. Following Uzbekistan's independence in 1991, the decision was made to drop Cyrillic and revert to the Latin alphabet. Whilst the use of Latin script is now widespread in Tashkent, its introduction into Karakalpakstan remains gradual. The Cyrillic and Latin alphabets are shown below with their equivalent representations in the IPA. Cyrillic letters with no representation in the Latin alphabet are marked with asterisks.
എഴുത്തുരീതി
കറാക്കൽപാക്ക് ഭാഷ 1928 വരെ അറബി അക്ഷരമാലയാണ് ഉപയോഗിച്ചിരുന്നത്. 1928 മുതൽ 1940 വരെ ലാറ്റിൻ അക്ഷരമാല ഉപയോഗിച്ചു. അതിനുശേഷം സിറിലിക്ക് അക്ഷരമാല ഉപയോഗിക്കുന്നു. ഉസ്ബെക്കിസ്ഥാൻ സ്വതന്ത്രമായപ്പോൾ സിരിലിക് അക്ഷരമാല മാറ്റി തിരികെ ലാറ്റിൻ അക്ഷരമാല 1991 മുതൽ ഉപയോഗിക്കാൻ തിരുമാനമെടുത്തു. എന്നാൽ ഈ മാറ്റം പൂർണ്ണമായി നടപ്പിലായിട്ടില്ല.
സൈഡർ
ലഘുചിത്രം| പരമ്പരാഗത ഹെസ്സിയൻ "റിബഡ്" ഗ്ലാസിൽ സൈഡർ. സിഡെർ പുളിപ്പിച്ച ആപ്പിളിൾ ജ്യൂസിൽ നിന്ന് ഉണ്ടാക്കുന്ന ഒരു ലഹരിപാനീയമാണ്. ഇവ ബിയറി ൽ നിന്നും വ്യത്യസ്തമാണ്. സൈഡറും ബിയറും തമ്മിലുള്ള പ്രധാന വ്യത്യാസം അവ ഉണ്ടാക്കിയവയാണ്. പ്രകൃതിദത്തമായ പഞ്ചസാര അടങ്ങിയ ആപ്പിൾ ജ്യൂസിൽ നിന്നാണ് സൈഡർ നിർമ്മിക്കുന്നത്. കൂടാതെ ബിയർ അന്നജം അടിസ്ഥാനമാക്കിയുള്ള ധാന്യങ്ങളിൽ നിന്നാണ് നിർമ്മിക്കുന്നത്. യുണൈറ്റഡ് കിംഗ്ഡത്തിലും റിപ്പബ്ലിക് ഓഫ് അയർലൻഡിലും സൈഡർ വ്യാപകമായി ലഭ്യമാണ്. യുണൈറ്റഡ് സ്റ്റേറ്റ്സിൽ സൈഡറിൽ സാധാരണയായി ആൽക്കഹോൾ അടങ്ങിയിട്ടില്ല. അടങ്ങിയിട്ടുണ്ടെങ്കിൽ അതിനെ ഹാർഡ് സൈഡർ എന്ന് വിളിക്കുന്നു. ലോകത്തിലെ ഏറ്റവും ഉയർന്ന പ്രതിശീർഷ ഉപഭോഗവും അതുപോലെ തന്നെ ഏറ്റവും വലിയ സൈഡർ ഉത്പാദിപ്പിക്കുന്ന കമ്പനികളും യുകെയിലുണ്ട്. ഇംഗ്ലണ്ടിന്റെ തെക്കുപടിഞ്ഞാറൻ ഭാഗങ്ങളിൽ നിന്നുള്ള സൈഡറുകൾ സാധാരണയായി ആൽക്കഹോൾ അടങ്ങിയിട്ടുണ്ട്. ഇന്ത്യ, കാനഡ, ഓസ്‌ട്രേലിയ, ന്യൂസിലാൻഡ് തുടങ്ങിയ കോമൺവെൽത്ത് രാജ്യങ്ങളിലും സൈഡർ ജനപ്രിയമാണ്.
സമിന ബെയ്ഗ്
സമിന ബൈയ്ഗ് അഥവാ സമിന ഖയാൽ ബൈയ്ഗ് Samina Khayal Baig (born 19 September 1990 എവറസ്റ്റ് കൊടുമുടി കീഴടക്കുന്ന ആദ്യ പാകിസ്താൻ വനിതയും മൂന്നാമത്തെ പാകിസ്താനിയുമാണ്.  ഇതു കൂടാതെ  എവറസ്റ്റ് കീഴടക്കുന്ന ഏറ്റവും പ്രായം കുറഞ്ഞ മുസ്ലീം വനിതയുമാണ്.
മുൾട്ടാൻ
അവലംബം
വർഗ്ഗം:പാകിസ്താനിലെ നഗരങ്ങൾ
ടാനെറെല്ല ഫോർസിത്തിയ
ബാക്ടീറോയ്ഡോട്ട ഫൈലത്തിന്റെ ഒരു വായുരഹിത, ഗ്രാം നെഗറ്റീവ് ബാക്ടീരിയൽ ഇനമാണ് ടാനെറെല്ല ഫോർസിത്തിയ. ഇത് ആനുകാലിക രോഗങ്ങളിൽ ഉൾപ്പെട്ടിട്ടുണ്ട്. കൂടാതെ പീരിയോൺഡൽ രോഗകാരികളുടെ ചുവന്ന സമുച്ചയത്തിലെ അംഗവുമാണ്. ടി. ഫോർസിത്തിയയെ മുമ്പ് ബാക്‌ടറോയിഡ്‌സ് ഫോർസിത്തസ് എന്നും ടാനെറെല്ല ഫോർസിതെൻസിസ് എന്നും വിളിച്ചിരുന്നു.
ടി. ഫോർസിത്തിയ രക്തപ്രവാഹത്തിന് ക്ഷതം കണ്ടെത്തിയിട്ടുണ്ട്. ലീ തുടങ്ങിയവർ. ടി. ഫോർസിത്തിയ എലികളെ ബാധിക്കുന്നത് നുരയെ കോശങ്ങളുടെ രൂപീകരണത്തിന് കാരണമാകുകയും രക്തപ്രവാഹത്തിന് കേടുപാടുകൾ ഉണ്ടാകുന്നത് ത്വരിതപ്പെടുത്തുകയും ചെയ്തു. ബാക്‌ടീരിയൽ വാഗിനോസിസ് ഉള്ള സ്ത്രീകളിൽ നിന്നും ഇത് വേർതിരിച്ചെടുത്തിട്ടുണ്ട്. ഓറൽ ടി. ഫോർസിത്തിയയുടെ സാന്നിധ്യം അന്നനാളത്തിലെ ക്യാൻസറിനുള്ള സാധ്യത വർദ്ധിപ്പിക്കുന്നതായി കണ്ടെത്തി.
നീലഗിരി മലനിരകൾ
പുറത്തേയ്ക്കുള്ള കണ്ണികൾ
വർഗ്ഗം:പശ്ചിമഘട്ടത്തിലെ പർവ്വതങ്ങൾ വർഗ്ഗം:ഇന്ത്യയിലെ പർവ്വതനിരകൾ വർഗ്ഗം:മഹാവൈവിധ്യപ്രദേശങ്ങൾ
മാർട്ടിന ബെർഗ്മാൻ-ഓസ്റ്റർബർഗ്
സ്വീഡിഷ് വംശജയായ ശാരീരിക വിദ്യാഭ്യാസ ഇൻസ്ട്രക്ടറും സ്ത്രീകളുടെ വോട്ടവകാശ അഭിഭാഷകയുമായിരുന്നു മാർട്ടിന സോഫിയ ഹെലീന ബെർഗ്മാൻ-ഓസ്റ്റർബർഗ് (നീ ബെർഗ്മാൻ; 7 ഒക്ടോബർ 1849 - 29 ജൂലൈ 1915). സ്റ്റോക്ക്ഹോമിൽ ജിംനാസ്റ്റിക്സ് പഠിച്ച ശേഷം അവർ ലണ്ടനിലേക്ക് മാറി. അവിടെ ഇംഗ്ലണ്ടിൽ ആദ്യത്തെ ഫിസിക്കൽ എഡ്യൂക്കേഷൻ ഇൻസ്ട്രക്ടർ കോളേജ് സ്ഥാപിച്ചു. അതിൽ സ്ത്രീകളെ മാത്രം പ്രവേശിപ്പിച്ചു. ഇംഗ്ലീഷ് സ്കൂൾ പാഠ്യപദ്ധതിയിൽ ഒരു മുഴുവൻ വിഷയമായി ശാരീരിക വിദ്യാഭ്യാസം പഠിപ്പിക്കുന്നതിന് ബെർഗ്മാൻ-ഓസ്റ്റർബർഗ് തുടക്കമിട്ടു. സ്വീഡിഷ് ശൈലിയിലുള്ള ജിംനാസ്റ്റിക്സ് (ജർമ്മൻ മോഡലിന് വിരുദ്ധമായി) അതിന്റെ കാതൽ ആയിരുന്നു. സ്‌പോർട്‌സ് കളിക്കുന്ന സ്ത്രീകൾ ജിംസ്‌ലിപ്സ് ധരിക്കണമെന്നും അവർ വാദിച്ചു. കൂടാതെ നെറ്റ്ബോളിന്റെ ആദ്യകാല വികസനത്തിൽ അവർ പ്രധാന പങ്കുവഹിച്ചു. സ്ത്രീ വിമോചനത്തിന്റെ വക്താവായിരുന്നു ബെർഗ്മാൻ-ഓസ്റ്റർബർഗ്. കായികരംഗത്തും വിദ്യാഭ്യാസത്തിലും സജീവമായിരിക്കാൻ സ്ത്രീകളെ നേരിട്ട് പ്രോത്സാഹിപ്പിക്കുകയും അവരുടെ സ്വദേശമായ സ്വീഡനിലെ വനിതാ വിമോചന സംഘടനകൾക്ക് പണം സംഭാവന ചെയ്യുകയും ചെയ്തു. അവരുടെ നിരവധി വിദ്യാർത്ഥികൾ ലിംഗ് അസോസിയേഷൻ സ്ഥാപിച്ചു. പിന്നീട് ഇത് യുണൈറ്റഡ് കിംഗ്ഡത്തിന്റെ ഫിസിക്കൽ എഡ്യൂക്കേഷൻ അസോസിയേഷനായി.
ആദ്യകാല ജീവിതവും കരിയറും
മാർട്ടിന ബെർഗ്മാൻ-ഓസ്റ്റർബെർഗ് 1849 ഒക്ടോബർ 7 ന് സ്വീഡനിലെ മാൽമഹസ് കൗണ്ടിയിലെ (ഇപ്പോൾ സ്കീൻ കൗണ്ടിയുടെ ഭാഗമായ) ഒരു കാർഷിക സമൂഹത്തിൽ ഹമ്മർലുണ്ടയിൽ ജനിച്ചു. ഒരു കർഷകനായ കാൾ ബെർഗ്മാൻ, ബെറ്റി ലണ്ട്ഗ്രെൻ എന്നിവരായിരുന്നു അവരുടെ മാതാപിതാക്കൾ. അവർക്ക് രണ്ട് സഹോദരന്മാരും ഉണ്ടായിരുന്നു. അവർ രണ്ടുപേരും ചെറുപ്പത്തിൽ തന്നെ മരിച്ചു. മൂന്ന് സഹോദരിമാർ ഒടുവിൽ വിദേശത്ത് സ്ഥിരതാമസമാക്കി. വീട്ടിൽ നിന്ന് സ്വകാര്യ വിദ്യാഭ്യാസം നേടിയ ശേഷം, 1870 മുതൽ 1873 വരെ ഗൃഹാദ്ധ്യാപികയായി ജോലി ചെയ്തു. 1874 മുതൽ 1877 വരെ നോർഡിസ്ക് ഫാമിലിജെബോക്ക് ലൈബ്രേറിയനായി ജോലി ചെയ്തു. അവിടെ തന്റെ ഭാവി ഭർത്താവിനെ കണ്ടുമുട്ടി.
1879-ൽ, സ്റ്റോക്ക്ഹോമിലെ റോയൽ സെൻട്രൽ ജിംനാസ്റ്റിക്സ് ഇൻസ്റ്റിറ്റ്യൂട്ടിൽ പെഡഗോഗിക്കൽ, മെഡിക്കൽ ജിംനാസ്റ്റിക്സ് പഠിച്ചുകൊണ്ട് അവർ രണ്ടുവർഷത്തെ കോഴ്സ് ആരംഭിച്ചു. പെഹർ ഹെൻറിക് ലിംഗ് വികസിപ്പിച്ചെടുത്ത സ്വീഡിഷ് ജിംനാസ്റ്റിക് സമ്പ്രദായത്തിലാണ് അവർ പരിശീലനം നേടിയത്. അവരുടെ ജിംനാസ്റ്റിക്സ് പഠനം അവളെ ഇംഗ്ലണ്ട്, ഫ്രാൻസ്, ജർമ്മനി, സ്വിറ്റ്സർലൻഡ് എന്നിവിടങ്ങളിലേക്കും കൊണ്ടുപോയി. അവർ 1881-ൽ ബിരുദം നേടി പിന്നീട് ആ വർഷം ലണ്ടനിലേക്ക് മാറി.
ലണ്ടൻ സ്കൂൾ ബോർഡ്
1881-ൽ ലണ്ടൻ സ്കൂൾ ബോർഡിൽ പെൺകുട്ടികളുടെയും ശിശുക്കളുടെയും സ്കൂളുകളിൽ ലേഡി സൂപ്രണ്ട് ഓഫ് ഫിസിക്കൽ എക്സർസൈസായി ബെർഗ്മാൻ-ഓസ്റ്റർബർഗ് നിയമിതനായി. പതിനൊന്ന് വർഷം മുമ്പ്, എലിമെന്ററി എജ്യുക്കേഷൻ ആക്റ്റ് 1870 ഇംഗ്ലണ്ടിൽ സാർവത്രിക പ്രാഥമിക വിദ്യാഭ്യാസം നൽകുകയും കായിക പരിശീലനം നൽകുന്നതിന് സർക്കാർ ഗ്രാന്റുകൾ സ്വീകരിക്കാൻ സ്കൂളുകളെ അനുവദിക്കുകയും ചെയ്തിരുന്നു. എന്നാൽ അക്കാലത്ത്, മിക്ക സ്കൂളുകളുടെയും പാഠ്യപദ്ധതിയിൽ ശാരീരിക വിദ്യാഭ്യാസം (അല്ലെങ്കിൽ "ശാരീരിക പരിശീലനം") ഒരു വിഷയമായി പഠിപ്പിച്ചിരുന്നില്ല. പബ്ലിക് സ്കൂളുകളിൽ ആൺകുട്ടികളെ മിലിട്ടറി ഡ്രിൽ പഠിപ്പിച്ചു. അതേസമയം സ്വകാര്യ സ്ഥാപനങ്ങൾ ജർമ്മൻ ശൈലിയിലുള്ള ജിംനാസ്റ്റിക്സ് പഠിപ്പിച്ചു. അത് ഉപകരണ അധിഷ്ഠിതവും താളാത്മകവുമായ വ്യായാമങ്ങൾക്ക് ഊന്നൽ നൽകി. അല്ലെങ്കിൽ അനാട്ടമി അടിസ്ഥാനമാക്കിയുള്ള റെജിമെന്റഡ് ഡ്രില്ലുകളും ചികിത്സാ വ്യായാമങ്ങളും ഉപയോഗിക്കുന്ന സ്വീഡിഷ് ശൈലിയിലുള്ള ജിംനാസ്റ്റിക്സും. 1873-ൽ ഗ്ലാഡ്‌സ്റ്റോൺ ഗവൺമെന്റ് പെൺകുട്ടികൾക്ക് ശാരീരിക പരിശീലനം അനുവദിച്ചു. മൂന്ന് വർഷത്തിനുള്ളിൽ ലണ്ടൻ സ്‌കൂൾ ബോർഡിലെ പ്രാഥമിക വിദ്യാലയങ്ങളിലെ പെൺകുട്ടികൾക്ക് ഇത് നിർബന്ധമാക്കി.
ലണ്ടൻ സ്കൂൾ ബോർഡിലെ സൂപ്രണ്ട് സ്ഥാനം ആദ്യമായി സ്ഥാപിതമായത് 1878-ലാണ്. അക്കാലത്ത് ഇംഗ്ലീഷ് അധ്യാപകർക്ക് മതിയായ യോഗ്യതകൾ ഇല്ലാതിരുന്നതിനാൽ, ബർഗ്മാൻ-ഓസ്റ്റർബെർഗിനെപ്പോലെ സ്റ്റോക്ക്ഹോമിലെ റോയൽ സെൻട്രൽ ജിംനാസ്റ്റിക്സ് ഇൻസ്റ്റിറ്റ്യൂട്ടിൽ പരിശീലനം നേടിയ കോൺകോർഡിയ ലോഫ്വിംഗ് എന്ന സ്വീഡൻ സ്വദേശിയാണ് ആദ്യമായി നിയമിതനായത്. അവർ സ്വീഡിഷ് ജിംനാസ്റ്റിക്സിനെ വാദിക്കുകയും പെൺകുട്ടികളുടെ സ്കൂളുകളിൽ അത് അവതരിപ്പിക്കുകയും ചെയ്തു. ഒരു വർഷം കഴിഞ്ഞപ്പോൾ അവൾക്ക് 600 അപേക്ഷകൾ ലഭിച്ചു. 1881-ൽ ലോഫ്വിംഗ് സ്ഥാനമൊഴിഞ്ഞപ്പോൾ, അവളുടെ പിൻഗാമിയായി ബെർഗ്മാൻ-ഓസ്റ്റർബർഗിനെ നിയമിച്ചു.
ഫൈലം
ജീവശാസ്ത്രത്തിൽ ശാസ്ത്രീയ വർഗ്ഗീകരണത്തിലെ കിങ്ങ്ഡത്തിനും ക്ലാസ്സിനും ഇടയിൽ ഉള്ള വർഗ്ഗീകരണതലമാണ് ഫൈലം (Phylum). എന്നാൽ കാലങ്ങളായി സസ്യശാസ്ത്രം (ഇംഗ്ലീഷ്: Botany) പ്രകാരം ഇത് ഡിവിഷൻ എന്ന് അറിയപെടുന്നു. കിങ്ങ്ഡം ആനിമാലിയ യിൽ 35 ഫൈലങ്ങൽ ആണ് ഉള്ളത്, എന്നാൽ കിങ്ങ്ഡം പ്ലാന്റെ യിൽ 12 ഫൈലങ്ങൽ ആണ്.
അവലംബം
വർഗ്ഗം:ശാസ്ത്രീയ വർഗ്ഗീകരണം
ദി ഡയിംഗ് സ്വാൻ
1905-ൽ നർത്തകിയായ അന്ന പാവ്‌ലോവയ്ക്കുവേണ്ടി കാമിൽ സെന്റ് സീനിന്റെ ലെ സൈഗ്നിയിലെ ലെ കാർണവാൽ ഡി അനിമൗക്സിൽ നിന്നും മൈക്കിൾ ഫൊക്കൈൻ ഉണ്ടാക്കിയ ഒരു നൃത്തമാണ് ദി ഡൈയിങ്ങ് സ്വാൻ The Dying Swan (originally The Swan). അന്ന അത് 4000-ത്തിലേറെ തവണ അവതരിപ്പിക്കുകയുണ്ടായി. ഒരു അരയന്നത്തിൻറെ ജീവിതത്തിലെ അവസാന നിമിഷങ്ങളെ വരെ പിന്തുടരുന്ന ഹ്രസ്വ ബാലെറ്റ് (4 മിനിറ്റ്) 1905 -ൽ റഷ്യയിലെ പീറ്റേർസ്ബർഗിൽ ആദ്യമായി അവതരിപ്പിച്ചു. ചായ്ക്കോവ്സ്കിയുടെ സ്വാൻ ലേക്ക് ബാലെയിലെ ഓഡെറ്റെയെക്കുറിച്ചുള്ള ആധുനിക വ്യാഖ്യാനങ്ങളും പാരമ്പര്യേതര വ്യാഖ്യാനങ്ങളും കാലത്തിനനുസൃതമായരീതിയിൽ ഒരുക്കിയെടുക്കുന്നതിന് പ്രചോദിതമായിട്ടുണ്ട്.
പശ്ചാത്തലം
അന്നാ പാവ്‌ലോവ മാരിൻസ്കി തിയറ്ററിൽ ഒരു ബാലെ നർത്തകിയായിതീരുന്നതിനുമുമ്പുതന്നെ പൊതുപാർക്കുകളിൽ കണ്ടതും ആൽഫ്രെഡ് ലോർഡ് ടെന്നിസന്റെ കവിത "ദി ഡയിംഗ് സ്വാൻ" എന്ന പദ്യത്തിൽ നിന്നുമുള്ള അരയന്നങ്ങൾ പ്രചോദനമായിരുന്നു. ഇമ്പീരിയൽ മരിൻസ്സ്കി ഓപറയിലെ കോറസ് കലാകാരന്മാർ 1905-ലെ ഗാല സംഗീതകച്ചേരിക്ക് വേണ്ടി മൈക്കിൾ ഫോക്ക്നെയോട് അന്നക്കുവേണ്ടി ഒരു സോളോ ഡാൻസ് സൃഷ്ടിക്കാൻ ആവശ്യപ്പെട്ടു. കാമില്ലെ സെയിന്റ് സീൻസിൻറെ സെല്ലൊ സോളോ ആയ ലെ സെഗ്നെയിൽ ഫോക്കിൻ ഒരു സുഹൃത്തിൻറെ പിയാനോ അനുപാതത്തിൽ വീട്ടിൽ വച്ച് മാൻഡോലിൻ വായിക്കുമായിരുന്നു അതിനോടോപ്പം ഡാൻസ് അവതരിപ്പിക്കാൻ പാവ്‌ലോവയും സമ്മതിച്ചു. ഒരു റിഹേഴ്സൽ ക്രമീകരിക്കുകയും വളരെ വേഗത്തിൽ ഷോർട്ട് ഡാൻസ് പൂർത്തിയാക്കുകയും ചെയ്തു. ഡാൻസ് മാഗസിനിൽ (ഓഗസ്റ്റ് 1931) ഫൊക്കീൻ തന്നെയിത് സൂചിപ്പിക്കുകയും ചെയ്തു.
"അത് ഒരു തത്‌ക്ഷണ രചനയായിരുന്നു. ഞാൻ അവളുടെ മുമ്പിൽ നൃത്തം ചെയ്തു. അവൾ എൻറെ തൊട്ടുപിന്നിലുണ്ടായിരുന്നു. പിന്നെ അവൾ നൃത്തം ചെയ്തപ്പോൾ ഞാൻ അവളുടെ കൂടെ നടന്നു. അവളുടെ കൈകൾ വളയുകയും ശരിയായ രീതിയിൽ ഭാവങ്ങൾ പ്രകടിപ്പിക്കുകയും ചെയ്തു. ഈ കോമ്പോസിഷനു മുൻപായി, ഞാൻ പൊതുവായി കാൽവിരലൂന്നി ഡാൻസ് ചെയ്യുന്നതിനെ നിരസിച്ചുകൊണ്ട് നഗ്നമായ കാലുകളുപയോഗിക്കുന്നതിനെക്കുറിച്ച് കുറ്റം ആരോപിച്ചിരുന്നു. ദി ഡൈയിംഗ് സ്വാൻ അത്തരം വിമർശനത്തിനുള്ള എന്റെ ഉത്തരമായിരുന്നു. ഈ നൃത്തം ന്യൂ റഷ്യൻ ബാലെറ്റിന്റെ പ്രതീകമായി മാറി. അതു വിദഗ്‌ദ്ധമായി ആശയം പ്രതിഫലിപ്പിക്കുന്ന സാങ്കേതികയുടെ സംയോജനമായിരുന്നു. നൃത്തം കഴിയുന്നതും കണ്ണിനെ മാത്രമല്ല തൃപ്തിപ്പെടേണ്ടതെന്നും മാത്രമല്ല കണ്ണെന്ന മാധ്യമത്തിലൂടെ ആത്മാവിനെ തുളച്ചു കയറണം എന്നും തെളിയിക്കാനുള്ള ഒരു അവസരമായിരുന്നു ഇത്."
പ്ലോട്ട് സംഗ്രഹം
ഈ ബാലെ ആദ്യം ദ സ്വാൻ എന്ന പേരിലാണ് അറിയപ്പെട്ടിരുന്നത്. എന്നാൽ ഇപ്പോഴത്തെ അതിൻറെ ശീർഷകം പാവ്‌ലോവയുടെ ജീവിതാവസാനമാണ് നല്കപ്പെട്ടത്. ഈ നൃത്തം പ്രധാനമായും ശരീരത്തിൻറെ മുകൾ ഭാഗവും കൈകളുടെ ചലനങ്ങളും പാസ്സ് ദെ ബോറി സ്യൂവി (pas de bourrée suivi) എന്നറിയപ്പെടുന്ന കാൽവിരലുകളുടെ ചെറിയ സ്റ്റെപ്പുകൾ കോർത്തിണക്കികൊണ്ടുള്ളതാണ്.
ഗ്രന്ഥസൂചി
Web citations
പുറം കണ്ണികൾ
വർഗ്ഗം:ബാലെ
ഉഥ്ലാൻഡ്-ഫ്രീഷ്യൻ വീട്
ലഘുചിത്രം|ഒരു ഉഥ്ലാൻഡ്-ഫ്രീഷ്യൻ വീട്
ഉത്തര ജർമ്മനിയിലെ വടക്കൻ ഫ്രീഷ്യൻ ഉഥ്ലാന്റെ പ്രദേശത്ത് കാണപ്പെടുന്ന ഒരു പരമ്പരാഗത കാർഷികഭവനങ്ങളാണ് ഉഥ്ലാൻഡ്-ഫ്രീഷ്യൻ വീടുകൾ(ഇംഗ്ലീഷ്:Uthland-Frisian house: ജർമ്മൻ:Uthlandfriesisches Haus or Uthländisches Haus).
രൂപകല്പന
എല്ലാ ഫ്രീഷ്യൻ വീടുകൾക്കുമുള്ള സവിശേഷതകൾ ഈ ഭവനങ്ങളിലും കാണപ്പെടുന്നു. ചുവന്ന ഇഷ്ടികകൾകൊണ്ടുള്ള ഭിത്തികളും മേഞ്ഞ മേൽപ്പുരയും ഇത്തരം വീടുകളുടെ പ്രത്യേകതയാണ്.
പുറത്തേക്കുള്ള കണ്ണികൾ
വർഗ്ഗം:വീട്
കലാമണ്ഡലം ഷൈലജ
ശ്രദ്ധേയയായ കൂടിയാട്ടം, നങ്ങ്യാർകൂത്ത് കലാകാരിയാണ് കലാമണ്ഡലം ഷൈലജ.
ജീവിതരേഖ
13-ാം വയസ്സിൽ കലാരംഗത്തു വന്നു. നൃത്തത്തിലായിരുന്നു താത്‌പര്യം. പിന്നീട് കൂടിയാട്ടത്തിലേക്കും നങ്ങ്യാർകൂത്തിലേക്കും വന്നു. പൈങ്കുളം രാമചാക്യാർ, മാണി മാധവ ചാക്യാർ നാരായണൻ നമ്പ്യാർ, കലാമണ്ഡലം ലീലാമ്മ, കലാമണ്ഡലം പദ്‌മിനി എന്നിവരായിരുന്നു ഗുരുക്കന്മാർ. കലാമണ്ഡലത്തിൽ നിന്ന് പ്രൊഫസറായി വിരമിച്ചു. കചദേവയാനി, പാർവതീപരിണയം എന്നിവ കൂടുതൽ വേദികളിൽ അവതരിപ്പിച്ചു. കഥകളി നടൻ കലാമണ്ഡലം രാജശേഖരൻറെ ഭാര്യയാണ് ഷൈലജ. മകൻ കലാമണ്ഡലം വൈശാഖ്, മരുമകൾ കലാമണ്ഡലം ധന്യ
അവലംബം
വർഗ്ഗം:കൂടിയാട്ടം കലാകാരർ വർഗ്ഗം:നങ്ങ്യാർകൂത്ത് കലാകാരി വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ന്യൂജന്റ് സ്‌കോർ
ബാക്ടീരിയൽ വാഗിനോസിസ് രോഗനിർണ്ണയത്തിനുള്ള യോനിയിലെ സ്രവങ്ങൾക്കുള്ള ഒരു ഗ്രാം സ്റ്റെയിൻ സ്‌കോറിംഗ് സംവിധാനമാണ് ന്യൂജന്റ് സ്‌കോർ. വലിയ ഗ്രാം പോസിറ്റീവ് റോഡ്സിന്റെയും (ലാക്ടോബാസിലസ് മോർഫോടൈപ്പുകൾ; ലാക്ടോബാസിലസിന്റെ കുറവ് 0 മുതൽ 4 വരെ), ചെറിയ ഗ്രാം വേരിയബിൾ റോഡ്സിന്റെയും (ഗാർഡ്നെറെല്ല വാഗിനാലിസ് മോർഫോടൈപ്പുകൾ; 0 മുതൽ 4 വരെ സ്കോർ ചെയ്തിരിക്കുന്നത്), വളഞ്ഞ ഗ്രാം റോഡ്സിന്റെയും സാന്നിധ്യം വിലയിരുത്തിയാണ് ന്യൂജന്റ് സ്കോർ കണക്കാക്കുന്നത്. -വേരിയബിൾ റോഡ്സ് (മൊബിലുങ്കസ് എസ്പിപി. മോർഫോടൈപ്പുകൾ; 0 മുതൽ 2 വരെ സ്കോർ ചെയ്തു). 7 മുതൽ 10 വരെയുള്ള സ്കോർ കൾച്ചർ ഇല്ലാതെ ബാക്ടീരിയൽ വാഗിനോസിസുമായി പൊരുത്തപ്പെടുന്നു. സ്ലൈഡുകൾ വായിക്കാൻ സമയമെടുക്കുന്നതിനാലും പരിശീലനം ലഭിച്ച ഒരു മൈക്രോസ്കോപ്പിസ്റ്റിന്റെ ഉപയോഗം ആവശ്യമുള്ളതിനാലും ന്യൂജെന്റ് സ്കോർ ഇപ്പോൾ ഫിസിഷ്യൻമാർ വളരെ അപൂർവമായി മാത്രമേ ഉപയോഗിക്കുന്നുള്ളൂ ലാക്ടോബാസിലസ് എസ്പിപിയുടെ സാന്നിധ്യം, പിഎച്ച് എന്നിവ വിലയിരുത്തിയാണ് ബാക്ടീരിയ വാഗിനോസിസ് രോഗനിർണയം നടത്തുന്നത്. ഗാർഡ്‌നെറല്ല വാഗിനാലിസ്, ബാക്ടീരിയോയിഡ്‌സ് എസ്‌പിപി, മൊബിലുങ്കസ് എസ്‌പിപി, മൈകോപ്ലാസ്മ ഹോമിനിസ് എന്നിവ അടങ്ങിയ സമ്മിശ്ര സസ്യജാലങ്ങൾക്കെതിരെ. ബാക്ടീരിയൽ വാഗിനോസിസിനുള്ള ആംസെൽ മാനദണ്ഡത്തിൽ പിഎച്ച് ഉൾപ്പെടുന്നു, ക്ലൂ സെല്ലുകളുടെ സാന്നിധ്യം, വൈറ്റ് ഡിസ്ചാർജ്, KOH-മായി കലർന്നതിന് ശേഷം അമിനുകളുടെ ഗന്ധം എന്നിവ വിലയിരുത്തുന്നു.
ചിൻ‌മോയ് കുമാർ ഘോഷ്
1964 ൽ ന്യൂയോർക്ക് നഗരം കേന്ദ്രീകരിച്ച് ധ്യാനം പഠിപ്പിച്ചിരുന്ന ഇന്ത്യൻ ആത്മീയ നേതാവായിരുന്നു ചിൻ‌മോയ് കുമാർ ഘോഷ് (27 ഓഗസ്റ്റ് 1931 - 11 ഒക്ടോബർ 2007). അദ്ദേഹം ശ്രീ ചിൻ‌മോയ് എന്ന പേരിലും അറിയപ്പെട്ടു. 1966 ൽ ന്യൂയോർക്കിലെ ക്വീൻസിൽ തന്റെ ആദ്യത്തെ ധ്യാന കേന്ദ്രം അദ്ദേഹം സ്ഥാപിച്ചു. 60 രാജ്യങ്ങളിലായി 7,000 വിദ്യാർത്ഥിൾ ഇവിടെ ഉണ്ടായിരുന്നു. എഴുത്തുകാരൻ, കലാകാരൻ, കവി, സംഗീതജ്ഞൻ എന്നീ നിലകളിൽ അദ്ദേഹം പ്രശസ്തനായി. ആന്തരിക സമാധാനം എന്ന വിഷയത്തിൽ സംഗീതകച്ചേരികൾ, ധ്യാനങ്ങൾ എന്നിവപോലുള്ള പൊതുപരിപാടികളും അദ്ദേഹം നടത്തി. പ്രാർത്ഥനയിലൂടെയും ധ്യാനത്തിലൂടെയും ദൈവത്തിലേക്കുള്ള ഒരു ആത്മീയ പാത ഉണ്ടാക്കാനാകും എന്ന് ചിൻ‌മോയ് വാദിച്ചു.
ആദ്യകാല ജീവിതം
ബ്രിട്ടീഷ് ഇന്ത്യയിലെ (ഇപ്പോൾ ബംഗ്ലാദേശ്) കിഴക്കൻ ബംഗാളിലെ ചിറ്റഗോംഗ് ജില്ലയിൽ ബോൾഖാലി ഉപാസിലയിലെ ഷക്‌പുരയിൽ ജനിച്ചു. ഏഴു മക്കളിൽ ഇളയവനായിരുന്നു ചിൻ‌മോയ്. 1943-ൽ പിതാവ് അസുഖം ബാധിച്ചു മരണപ്പെട്ടു. ഏതാനും മാസങ്ങൾക്ക് ശേഷം അമ്മയും മരിച്ചു. 11-ാം വയസ്സിൽ ചിൻ‌മോയ് ഗൗരവമായ ധ്യാന പരിശീലനം ആരംഭിച്ചു. 1944 ൽ 12 വയസുകാരനായ ചിൻ‌മോയ് തന്റെ സഹോദരീ സഹോദരന്മാർക്കൊപ്പം പോണ്ടിച്ചേരിയിലെ ശ്രീ അരബിന്ദോ ആശ്രമത്തിൽ ചേർന്നു. അവിടെ മൂത്ത സഹോദരന്മാരായ ഹ്രിഡേയും ചിറ്റയും ഇതിനകം അതിരുന്നു. ചിറ്റയാണ് ചിൻ‌മോയിക്ക് 'ദിവ്യബോധം നിറഞ്ഞത്' എന്നർത്ഥം വരുന്ന ചിൻ‌മോയ് എന്ന പേര് നൽകിയത്.
ധ്യാനം, ബംഗാളി, ഇംഗ്ലീഷ് സാഹിത്യം, അത്‌ലറ്റിക്സ്, ആശ്രമത്തിലെ കുടിൽ വ്യവസായങ്ങളിൽ ജോലി എന്നിവ ഉൾപ്പെടെ ആത്മീയ പരിശീലനത്തിനായി അദ്ദേഹം അടുത്ത 20 വർഷം ചെലവഴിച്ചു. എട്ടുവർഷത്തോളം ആശ്രമത്തിന്റെ ജനറൽ സെക്രട്ടറിയായിരുന്ന നോളിനി കാന്ത ഗുപ്തയുടെ പേഴ്‌സണൽ സെക്രട്ടറിയായിരുന്നു ചിൻ‌മോയ്. ചിൻ‌മോയ് ബംഗാളിയിൽ നിന്ന് തന്റെ രചനകൾ ഇംഗ്ലീഷിലേക്ക് വിവർത്തനം ചെയ്തു.
അമേരിക്കയിലേക്ക്
ചിൻ‌മോയിയുടെ തന്നെ അഭിപ്രായത്തിൽ തന്നെ 1964-ൽ അമേരിക്കയിലേക്ക് പോകാൻ പ്രേരിപ്പിച്ചത് പടിഞ്ഞാറൻ ജനതയുടെ ആത്മീയ പൂർത്തീകരണത്തിനായി സേവനമനുഷ്ഠിക്കാനുള്ള "അന്തർപ്രേരണ"യാണ്. അങ്ങനെ അരബിന്ദോ ആശ്രമവുമായി ബന്ധമുള്ള അമേരിക്കൻ സ്പോൺസർമാരായ സാം സ്പാനിയറുടെയും എറിക് ഹ്യൂസിന്റെയും സഹായത്തോടെ അദ്ദേഹം ന്യൂയോർക്ക് നഗരത്തിലേക്ക് കുടിയേറി. ഔപചാരിക വിദ്യാഭ്യാസത്തിന്റെ അഭാവമുണ്ടായിട്ടും ഇന്ത്യൻ കോൺസുലേറ്റിൽ ജൂനിയർ ഗുമസ്തനായി ജോലി ലഭിച്ചു. സഹപ്രവർത്തകരിൽ നിന്നും മേലധികാരികളിൽ നിന്നും പിന്തുണയും പ്രോത്സാഹനവും ലഭിച്ച അദ്ദേഹത്തെ ഹിന്ദുമതത്തെക്കുറിച്ച് സംസാരിക്കാൻ അമേരിക്കയിലെ പല സംഘടനകളും ക്ഷണിച്ചു. വിവിധ സർവകലാശാലകളിലും പിന്നീട് ഐക്യരാഷ്ട്രസഭയിലും അദ്ദേഹം തന്റെ പ്രസംഗം നടത്തി.
1960 കളുടെ അവസാനത്തിലും 1970 കളുടെ തുടക്കത്തിലും യു‌എസിന് ചുറ്റുമുള്ള സർവകലാശാലകളിൽ ആത്മീയ വിഷയങ്ങളെക്കുറിച്ച് ചിൻ‌മോയ് പ്രഭാഷണങ്ങളും പ്രസംഗങ്ങളും തുടർന്നു. 1974 ൽ 50 സർവകലാശാലകളിൽ അദ്ദേഹം പ്രഭാഷണങ്ങൾ നടത്തി. ഈ പ്രഭാഷണങ്ങൾ 50 ഭാഗങ്ങളുള്ള ഒരു പുസ്തക പരമ്പരയായി പ്രസിദ്ധീകരിച്ചു. 1970 കളിലും 1980 കളിലും അദ്ദേഹം യൂറോപ്പ്, ഏഷ്യ, ഓസ്ട്രേലിയ എന്നിവിടങ്ങളിൽ സർവ്വകലാശാലകളിൽ പ്രഭാഷണങ്ങൾ നടത്തി. ചിൻ‌മോയ് വേദങ്ങളെക്കുറിച്ചുള്ള പുസ്തകങ്ങൾ, ഉപന്യാസങ്ങൾ, ആത്മീയ കവിതകൾ, നാടകങ്ങൾ, വ്യാഖ്യാനങ്ങൾ എന്നിവയും പ്രസിദ്ധീകരിച്ചിട്ടുണ്ട്.
മരണം
2007 ഒക്ടോബർ 11 ന് ന്യൂയോർക്കിലെ ക്വീൻസിലെ വീട്ടിൽ വച്ച് അദ്ദേഹം ഹൃദയാഘാതത്തെ തുടർന്ന് അന്തരിച്ചു. ഇതേതുടർന്ന്, മിഖായേൽ ഗോർബചേവ് "അദ്ദേഹത്തിന്റെ മരണം ലോകമെമ്പാടും ഒരു നഷ്ടമാണ്" എന്നും "ഞങ്ങളുടെ ഹൃദയത്തിൽ, അദ്ദേഹം എന്നേക്കും ഒരു മനുഷ്യനായി തുടരുമെന്നും" എഴുതുകയുണ്ടായി.
അവലംബം
വർഗ്ഗം:1931-ൽ ജനിച്ചവർ വർഗ്ഗം:2007-ൽ മരിച്ചവർ വർഗ്ഗം:ഇന്ത്യയിലെ ആത്മീയാചാര്യന്മാർ
ഉദ്മൂർത് ഗോത്രം
ഉദ്മൂർത് ഗോത്രം റഷ്യയിലും ഉക്രൈനിലും കാണപ്പെടുന്നു.
പദോൽഭവം
ഒദോ-മോർത്ത് (താഴ്വാരത്തെ ജനങ്ങൾ) എന്നതിൽ നിന്നാണ് ഈ വാക്കുണ്ടായത്. മോർത് എന്നത് മർത്യ അല്ലെങ്കിൽ മർത്തിയ എന്ന ഇറാനിയൻ അല്ലെങ്കിൽ സംസ്കൃതവാക്കിൽ നിന്നുണ്ടായതാകാം. This is supported by a document dated 1557, in which the Udmurts are referred to as lugovye lyudi 'meadow people', alongside the traditional Russian name otyaki.
വ്യാപനം
റഷ്യയിലെ ഉദ്മുർതിയായിലാണ് കൂടുതൽ ഉദ്മുർതുകളും താമസിക്കുന്നത്. എന്നാൽ ബഷ്കോർട്ടോസ്ഥാൻ, ടാർട്ടാർസ്ഥാൻ തുടങ്ങിയസ്ഥലങ്ങളിലും ഇവർ ജീവിക്കുന്നുണ്ട്. ഇവരുടെ എണ്ണം കുറഞ്ഞുവരുന്നതായി അടുത്തു നടന്ന കണക്കെടുപ്പുകൾ സൂചിപ്പിക്കുന്നു.
സംസ്ക്കാരം
ഉറാലിക്ക് കുടുംബത്തിൽപ്പെട്ട ഒരു ഭാഷയാണ് ഉദ്മുർതുകൾ സംസാരിക്കുന്നത്.
അവലംബം
വർഗ്ഗം:റഷ്യയിലെ വംശീയ വിഭാഗങ്ങൾ
ശ്രീലങ്കൻ മൂറുകൾ
ശ്രീലങ്കയിലെ ഒരു വംശീയ ന്യൂനപക്ഷ വിഭാഗമാണ് ശ്രീലങ്കൻ മൂറുകൾ (തമിഴ്: இலங்கைச் சோனகர், സിംഹള: ලංකා යෝනක). ഇവർ രാജ്യത്തെ ആകെ ജനസംഖ്യയുടെ 9.3 ശതമാനം വരും. തമിഴ് മാതൃഭാഷയായി ഉപയോഗിക്കുന്ന ഇവരുടെ ഭാഷയിൽ സിൻഹള, അറബ് പദങ്ങൾ ധാരാളമായി സ്വാധീനം ചെലുത്തുന്നു. അവർ പ്രധാനമായും ഇസ്ലാം അനുയായികളാണ്. എട്ടാം നൂറ്റാണ്ട് മുതൽ ശ്രീലങ്കയിൽ സ്ഥിരതാമസമാക്കിയ അറേബ്യൻ കച്ചവടക്കാരാണ് ഇവരുടെ പൂർവ്വികർ എന്ന് കരുതുന്നു. അംബര, ട്രിങ്കോമാലി, ബറ്റികലോവ ജില്ലകളിലാണ് മൂർ ജനസംഖ്യ അധികമായുള്ളത്.
പദോൽപത്തി
ഐബീരിയയിൽ കണ്ടുമുട്ടിയ മുസ്ലീം മൂറുകളെ പിന്തുടർന്ന് പോർച്ചുഗീസുകാരാണ് ഇന്ത്യയിലെയും ശ്രീലങ്കയിലെയും മുസ്ലിങ്ങൾക്ക് മൂറുകൾ എന്ന പേര് നൽകിയത്. പോർട്ടുഗീസ് കോളനിസ്റ്റുകളുടെ വരവിനു മുൻപ് ശ്രീലങ്കയിൽ മൂർസ് എന്ന പദം നിലവിലില്ലായിരുന്നു. ശ്രീലങ്കയിലെ ഈ ജനതയുടെ ഇസ്ലാമിക മത വിശ്വാസമാണ് അവർക്ക് മൂർ എന്ന പേര് ലഭിക്കാനിടയാക്കിയത്. അത് അവരുടെ ഉത്ഭവത്തിന്റെ പ്രതിഫലനമായിരുന്നില്ല.
ഉല്പത്തി സിദ്ധാന്തങ്ങൾ
തെക്കേ ഇന്ത്യയിലെ മക്കാർ, മാപ്പിളമാർ, മേമൻസ്, പഠാൻ എന്നിവരിൽ നിന്നാണ് ശ്രീലങ്കൻ മൂറുകളുടെ ഉല്പത്തി എന്നാണ് ചില പണ്ഡിതരുടെ അഭിപ്രായം. സിംഹള സംസാരിക്കുന്നവരും തമിഴ് സംസാരിക്കുന്നവരുമായ ആളുകൾ മൂർ സമുദായത്തിൽ ഉണ്ട്. അതേസമയം, ശ്രീലങ്കയിൽ താമസമാക്കിയ അറബ് കച്ചവടക്കാർ, തദ്ദേശീയമായ സിംഹളയും തമിഴും വശത്താക്കിയതാണെന്ന മറ്റൊരു വാദവും ഉണ്ട്.ശ്രീലങ്കൻ മൂറുകളുടെ സവിശേഷതകൾ തമിഴിൽ നിന്നും വ്യത്യസ്തമാണ് എന്നാണ് ഈ വാദത്തിന്റെ വക്താക്കൽ ചൂണ്ടിക്കാണിക്കുന്നത്. ദ്വീപിലെ മറ്റു സമുദായങ്ങളിൽ നിന്നും മൂറുകളുടെ സാംസ്കാരിക രീതികളും ഗണ്യമായി വ്യത്യാസപ്പെട്ടിരിക്കുന്നു. അങ്ങനെ, ശ്രീലങ്കൻ മൂറുകളെയും തമിഴന്മാരെയും ഒരേ ഭാഷ സംസാരിക്കുന്ന രണ്ട് വ്യത്യസ്ത വംശജരായാണ് ഭൂരിപക്ഷം പണ്ഡിതരും തരംതിരിച്ചിരിക്കുന്നത്. മൂറുകളിൽ സിംഹളരെ പിന്തുണയ്ക്കുന്ന വിഭാഗവും, മൂറുകളെ പ്രത്യേക വംശീയ സമൂഹമായി പട്ടികപ്പെടുത്തുന്ന ശ്രീലങ്കൻ ഗവൺമെന്റും ഈ കാഴ്ചപ്പാട് വച്ചുപുലർത്തുന്നവരാണ്.
ശ്രീലങ്കയിലെ മറ്റു വംശജരിലുള്ള ജാതി വ്യവസ്ഥയെ മൂറുകൾ പിന്തുടരുന്നില്ല എങ്കിലും അവരുടെ കുടി വ്യവസ്ഥ (മാതാപിതാക്കളുടെ ബന്ധുത്തത്തിന് തുല്യ പ്രാധാന്യം നൽകുന്ന രീതി) തമിഴ് സംസ്ക്കാരത്തിന്റെ ഒരു ഭാഗമായി കണക്കാക്കുന്നു.
അവലംബം
വർഗ്ഗം:ശ്രീലങ്കയിലെ ജനവിഭാഗങ്ങൾ വർഗ്ഗം:ഇസ്ലാം ഏഷ്യയിൽ വർഗ്ഗം:ശ്രീലങ്കൻ മുസ്ലിങ്ങൾ വർഗ്ഗം:ശ്രീലങ്കൻ തമിഴ് ജനത വർഗ്ഗം:മുസ്ലിം വംശീയ-മത വിഭാഗങ്ങൾ
രണ്ടിടങ്ങഴി (ചലച്ചിത്രം)
രണ്ടിടങ്ങഴി എന്ന നോവലിനെ അസ്പദമാക്കി നിർമിച്ച മലയാള ചലച്ചിത്രമാണ് രണ്ടിടങ്ങഴി. തകഴി ശിവശങ്കര പിള്ളയുടെ വിഖ്യാത നോവലിന് അദ്ദേഹം തന്നെ തിരക്കഥയും സംഭാഷണവും എഴുതി. തിരുനയനാർകുറിച്ചി രചിച്ച ഗനങ്ങൾക്ക് ബ്രദർ ലക്ഷ്മണൻ ഈണം പകർന്നു. കൃഷ്ണ ഇളമൺ ശബ്ദലേഖനവും എൻ.എസ്. മണി ഛായാഗ്രഹണവും എം.പി. കൊച്ചാപ്പു കലാസംവിധാനവും ബാലകൃഷ്ണൻ നായർ മേക്കപ്പും കെ. നാരായണൻ വസ്ത്രാലങ്കാരവും കെ.ഡി. ജോർജ്ജ് ചിത്രസംയോജനവും നിർവഹിച്ചു. നീലാ പ്രൊഡ്ക്ഷൻസിന്റെ ബാനറിൽ മെരിലാൻഡ് സ്റ്റുഡിയോയിൽ പി. സുബ്രഹ്മണ്യം നിർമിച്ച രണ്ടിടങ്ങഴി അദ്ദേഹംതന്നെ സംവിധാനവും നിർവഹിച്ചു. കുമാരസ്വാമി ആൻഡ് കമ്പനി വിതരണം ചെയ്ത ഈ ചിത്രം 1958 ഓഗസ്റ്റ് 24-ന് പ്രദർശനം തുടങ്ങി.
അഭിനേതാക്കൾ
മിസ് കുമാരി പി.ജെ. ആന്റണി ടി.എസ്. മുത്തയ്യ തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ ബഹദൂർ
പിന്നണിഗായകർ
കമുകറ പുരുഷോത്തമൻ മീന സുലോചന സി.എസ്. രാധാദേവി
പുറത്തേക്കുള്ള കണ്ണികൾ
വർഗ്ഗം:1958-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ വർഗ്ഗം:തകഴി കഥയെഴുതിയ ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
മച്ചാട് മണികണ്ഠൻ
പ്രസിദ്ധനായ കൊമ്പ് വാദ്യ കലാകാരനാണ് മച്ചാട് മണികണ്ഠൻ. 42 വർഷമായി തൃശ്ശൂർ പൂരത്തിന് കൊമ്പുവിളിക്കുന്നു. കേരള സംഗീത നാടക അക്കാദമിയുടെ 2018 ലെ പുരസ്കാരം ലഭിച്ചിട്ടുണ്ട്.
അവലംബം
വർഗ്ഗം:കൊമ്പ് വാദ്യ കലാകാരന്മാർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
പഴനി മലനിരകൾ
തമിഴ്നാട്ടിലെ ഒരു മലനിരയാണ് പഴനി മലൈ എന്നറിയപ്പെടുന്നത്. പൊതുവിൽ ഇന്ത്യയുടെ പടിഞ്ഞാറൻ തീരത്തിന് സമാന്തരമായി കിടക്കുന്ന പശ്ചിമഘട്ടത്തിന്റെ കിഴക്കോട്ട് നീണ്ടുകിടക്കുന്ന ഒരു ഭാഗമാണിത്. പഴനി മലനിരകൾ പടിഞ്ഞാറ് ആനമലൈ മലനിരകളോട് ചേർന്ന് തുടങ്ങി കിഴക്ക് സമതലപ്രദേശത്തിൽ അവസാനിക്കുന്നു. 2068 ചതുരശ്ര കിലോമീറ്റർ പ്രദേശത്തായാണ് ഈ മലനിരകൾ സ്ഥിതി ചെയ്യുന്നത്. ഈ മലനിരകളുടെ ഏറ്റവും ഉയരമുള്ള ഭാഗം തെക്ക് കിഴക്കുള്ള 1,800-2,500 മീറ്റർ ഉയരമുള്ള കുന്നുകളാണ്. കിഴക്കുഭാഗത്തെ കുന്നുകൾക്ക് 1,000-1,500 മീറ്റർ ഉയരമാണുള്ളത്.
പഴനിയിലെ മുരുകക്ഷേത്രം ഈ മലനിരകളിലാണ് സ്ഥിതി ചെയ്യുന്നത്.
പുറത്തേയ്ക്കുള്ള കണ്ണികൾ
വർഗ്ഗം:പശ്ചിമഘട്ടത്തിലെ പർവ്വതങ്ങൾ വർഗ്ഗം:തമിഴ്‌നാട്ടിലെ മലകൾ
ലക്ഷ്മണരേഖ (ചലച്ചിത്രം)
1984ൽ പി. വി കുര്യാക്കോസ് കഥയും തിരക്കഥയും എഴുതി ഐ.വി. ശശി സംവിധാനം ചെയ്ത്  രാമചന്ദ്രൻ നിർമ്മിച്ച   ചലച്ചിതമാണ് ലക്ഷ്മണരേഖ. മമ്മൂട്ടി,മോഹൻലാൽ,സീമ എന്നിവർ പ്രധാനകഥാപാത്രങ്ങളാകുന്ന ഈ ചിത്രത്തിന്റെ സംഗീതം എ.ടി. ഉമ്മർ ആണ്..
കഥാസാരം
സുകുമാരനും മമ്മൂട്ടി സുധാകരനും മോഹൻലാൽ സഹോദർന്മാരാണ്. രണ്ടുപേരും മുറപ്പെണ്ണായ രാധയെ സീമ സ്നേഹിക്കുന്നു. സുകുമാരനാണ് രാധയെ വിവാഹം ചെയ്യുന്നത്. പക്ഷേ ആദ്യദിവസങ്ങളിൽതന്നെ സുകുമാരൻ ഒരു അപകടത്തിൽ അരമുതൽ തളർന്ന് കിടപ്പിലാകുന്നു. കൂടെകൂടെ വരുന്ന തലവേദന രാധയെ തളർത്തുന്നു. മനശ്ശാസ്ത്രജ്ഞൻ അവളുടെ തടഞ്ഞുവച്ച ലൈംഗികവികാരങ്ങൾ ആണ് രോഗകാരണമെന്ന് പറയുന്നു. കൂടെ പോയ സുധാകരൻ  അവളുമായി ബന്ധപ്പെടുന്നു. പരീക്ഷണം വിജയിക്കുന്നു. സുധാകരൻ അവളെ വിവാഹം ചെയ്യാൻ തയ്യാറാവുന്നു. രാധ ഗർഭിണിയാകുന്നു. അവൾ തന്നെ സുകുമാരനോടിത് പറയുന്നു. പക്ഷേ സുകുമാരനിത് സഹിക്കുന്നില്ല. പിറ്റേന്ന് ഉറക്കഗുളിക കഴിച്ച അയാൾ മരിച്ചതായി കാണൂന്നു. ഓരൊരുത്തരും പരസ്പരം സംശയിക്കുന്നു. മനസ്സും തളർന്ന അയാളെ മരിക്കാൻ സഹായിച്ചത് താനാണെന്ന് അയാളൂടെ അച്ഛൻ ഉമ്മർ സമ്മതിച്ച് അറസ്റ്റ് വരിക്കുന്നു.
പാട്ടരങ്ങ്
ഗാനങ്ങൾ ബിച്ചുതിരുമലയുടെ വരികൾക്ക്ക്ക്  എ.ടി. ഉമ്മർ സംഗീതം നൽകിയിയിരിക്കുന്നു.
ചിത്രം കാണുക
ലക്ഷ്മണരേഖ1984
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:മമ്മുട്ടി-സീമ ജോഡി
മഡോണ ആന്റ് ചൈൽഡ് വിത് സെന്റ് മാർട്ടിൻ ആന്റ് സെന്റ് കാതറിൻ
1530-ൽ മോറെറ്റോ ഡാ ബ്രെസിയ വരച്ച ഒരു ക്യാൻവാസ് ചിത്രം ആണ് മഡോണ ആന്റ് ചൈൽഡ് വിത് സെന്റ് മാർട്ടിൻ ആന്റ് സെന്റ് കാതറിൻ. ഇപ്പോൾ ബ്രെസിയ പ്രവിശ്യയിലെ പോർസാനോയിലെ സാൻ മാർട്ടിനോ പള്ളിയിലെ ഉയർന്ന ബലിപീഠത്തിൽ ഈ ചിത്രം സ്ഥാപിച്ചിരിക്കുന്നു. ചിത്രകാരന്റെ ആദ്യത്തെ പക്വതയാർന്ന ചിത്രമാണിത്. അദ്ദേഹത്തിന്റെ കൊറോണേഷൻ ഓഫ് ദി വിർജിൻ അൾത്താരപ്പീസ് എന്ന ചിത്രത്തിലേക്കുള്ള ഒരു സുപ്രധാന ചുവടുവെപ്പാണ് ഈ ചിത്രം. .
അവലംബം
വർഗ്ഗം:മോറെറ്റോ മഡോണാസ് വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ഗുമൈത്‌
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഗുമൈത്‌ ൽ 119 വീടുകൾ ഉണ്ട്. ആകെ ജനസംഖ്യ 541 ആണ്. ഇതിൽ 300 പുരുഷന്മാരും 241 സ്ത്രീകളും ഉൾപ്പെടുന്നു. ഗുമൈത്‌ ലെ സാക്ഷരതാ നിരക്ക് 59.52 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഗുമൈത്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 45 ആണ്. ഇത് ഗുമൈത്‌ ലെ ആകെ ജനസംഖ്യയുടെ 8.32 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 185 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 173 പുരുഷന്മാരും 12 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 99.46 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 10.81 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബാൽ കൃഷൻ ആനന്ദ്
ഒരു ഇന്ത്യൻ ശരീരശാസ്‌ത്രജ്ഞനും ഫാമക്കോളജിസ്റ്റും ആയിരുന്നു ബി.കെ ആനന്ദ് എന്നും അറിയപ്പെട്ടിരുന്ന പ്രൊഫസർ ബാൽ കൃഷൻ ആനന്ദ് (1917-2007). 1951 ൽ ഹൈപ്പോതലാമസിൽ ഫീഡിങ്ങ് സെന്റർ കണ്ടെത്തിയതിന്റെ ബഹുമതി അദ്ദേഹത്തിനു ലഭിച്ചു. ഇന്ത്യയിലെ ആധുനിക ന്യൂറോ ഫിസിയോളജിയുടെ സ്ഥാപകനായി അദ്ദേഹം കണക്കാക്കപ്പെടുന്നു.
1917 ൽ ലാഹോറിൽ ബാൽ കൃഷൻ ആനന്ദായി ജനിച്ചു. 1940 ൽ കിംഗ് ജോർജ്ജ് മെഡിക്കൽ കോളേജിൽ നിന്ന് ബിരുദം നേടിയ അദ്ദേഹം 1948 ൽ എംഡി ബിരുദം നേടി. 1949 ൽ ലേഡി ഹാർഡിംഗ് മെഡിക്കൽ കോളേജിൽ ഫിസിയോളജി പ്രൊഫസറായി ചേർന്നു.
1950 ൽ റോക്ക്ഫെല്ലർ ഫൗണ്ടേഷന്റെ ഫെലോ ആയി യേൽ സർവകലാശാലയിൽ ചേർന്ന അദ്ദേഹം ജോൺ ബ്രോബെക്കിനൊപ്പം പ്രവർത്തിച്ചു. അവർ തങ്ങളുടെ ഗവേഷണ പ്രവർത്തനങ്ങൾ 1951 ൽ പ്രസിദ്ധീകരിച്ചിരുന്നു. 1952 ൽ ഇന്ത്യയിൽ തിരിച്ചെത്തിയ അദ്ദേഹം ലേഡി ഹാർഡിംഗ് മെഡിക്കൽ കോളേജിൽ ഗവേഷണം തുടർന്നു.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ 1956 ൽ ഫിസിയോളജി വിഭാഗത്തിലെ ആദ്യത്തെ പ്രൊഫസറായി ചേർന്നു. എം.ബി, ബി.എസ്, ബിരുദാനന്തര ബിരുദ വിദ്യാർത്ഥികൾക്കുള്ള വിദ്യാഭ്യാസ മാർഗ്ഗനിർദ്ദേശങ്ങൾ സ്ഥാപിക്കുന്നതിൽ അദ്ദേഹം പ്രധാന പങ്കുവഹിച്ചു. അദ്ദേഹം ആ ഇൻസ്റ്റിറ്റ്യൂട്ടിന്റെ ഡീൻ ആയി.
അവലംബം
വർഗ്ഗം:2007-ൽ മരിച്ചവർ വർഗ്ഗം:1917-ൽ ജനിച്ചവർ
അയൂബ് ഖാൻ
പ്രധാനമായും മലയാള ചലച്ചിത്ര മേഖലയിൽ പ്രവർത്തിക്കുന്ന ഒരു ചിത്രസംയോജകനാണ് അയൂബ് ഖാൻ.2013-ൽ റിലീസ് ചെയ്ത ദൃശ്യം എന്ന ചിത്രത്തിന്റെ എഡിറ്റിംഗ് നിർവഹിച്ചുകൊണ്ടാണ് ഇദ്ദേഹം ചലച്ചിത്ര മേഖലയിലേക്ക് കടന്നു വന്നത്.പിന്നീട്,ലൈഫ് ഓഫ് ജോസൂട്ടി,ഊഴം, തുടങ്ങിയ ചിത്രങ്ങളുടെ ചിത്രസംയോജനം കൈകാര്യം ചെയ്തു.
യെവ്ഗെനി ബറാടിൻസ്കി
യെവ്ഗെനി അബ്രമോവിച്ച് ബറാടിൻസ്കി (Russian: Евге́ний Абра́мович Бараты́нский; IPA: [jɪvˈɡʲenʲɪj ɐˈbraməvʲɪtɕ bərɐˈtɨnskʲɪj] 2 March [O.S. 19 February] 1800 – July 11, 1844) ഒരു റഷ്യൻ elegiac കവിയാണെന്നാണ് അലെക്സാണ്ടർ പുഷ്കിൻ പ്രശംസിച്ചത്. അദ്ദേഹത്തിന്റെ പ്രശസ്തി വിസ്മൃതിയിലായിരുന്നപ്പോൾ വൾരെ നാളുകൾക്കുശേഷം അദ്ദേഹത്തെ അന്ന അഖ്മാറ്റോവ, ജോസെഫ് ബ്രോഡ്സ്ക്കി എന്നിവർ അതിശ്രേഷ്ഠനായ കവിയായി തിരിച്ചറിഞ്ഞു.
ശഹ്‌റിസത്ത് അബ്ദുൽ ജലീൽ
ഒരു മലേഷ്യൻ രാഷ്ട്രീയ പ്രവർത്തകയാണ് ശഹ്‌റിസത്ത് അബ്ദുൽ ജലീൽ (Shahrizat Abdul Jalil). 2009 മുതൽ 2012 വരെ മലേഷ്യൻ മന്ത്രസഭയിൽ വനിതാ, കുടുംബ, കമ്മ്യൂണിറ്റി വികസന മന്ത്രിയായിരുന്നു. 1995 മുതൽ 2008 വരെ ലെംബ പന്തായി പാർലമെന്റ് മണ്ഡലത്തെ പ്രതിനിധീകരിച്ച് മലേഷ്യൻ പാർലമെന്റിൽ അംഗമായിരുന്നു. ഇതിന് ശേഷം മലേഷ്യൻ പാർലമെന്റിന്റെ ഉപരിസഭയായ ദേവൻ നെഗാരയിൽ അംഗമായിരുന്നിട്ടുണ്ട്. 2011-2012 വർഷത്തിൽ ഇവരുടെ രാഷ്ട്രീയ ജീവിതത്തിൽ വലിയ വിവാദമുണ്ടായ അഴിമതി ആരോപണമുണ്ടായി. പൊതു ഖജനാവിൽ നിന്നുള്ള പണം മന്ത്രിയും കുടുംബവും ദുരുപയോഗം ചെയ്തുവെന്ന് ആരോപണം ഉയർന്നു. ഇതേ തുടർന്ന് സെനറ്റർ സ്ഥാനവും മന്ത്രി പദവിയിൽ നിന്നും രാജിവെച്ചു. 2012 മെയ് മാസം, മന്ത്രി നിയമവിരുദ്ധമായി ഒന്നും ചെയ്തിട്ടില്ലെന്ന് അന്വേഷണത്തിൽ വ്യക്തമായി. യുനൈറ്റ്ഡ് മലായി നാഷണൽ ഓർഗനൈസേഷന്റെ വനിതാ വിഭാഗം അധ്യക്ഷയാണ് ഇവർ.
മന്ത്രി പദവിയിൽ
2001ൽ മഹാതിർ മുഹമ്മദ് പ്രധാനമന്ത്രിയായ സമയത്താണ് ഇവർ ആദ്യമായി മന്ത്രിയായത്. പിന്നീട് അബ്ദുല്ല അഹമ്മദ് ബദവി പ്രധാനമന്ത്രിയായ സമയത്ത് രണ്ടാമതും വനിതാ, കുടുംബ, കമ്മ്യൂണിറ്റി വികസന മന്ത്രിയായി. 2005 ഒക്ടോബർ 16 മുതൽ 2006 ഫെബ്രുവരി വരെ ഫെഡറൽ ടെറിട്ടറീസ് മന്ത്രിയായി.
രാഷ്ടീയ രംഗത്ത്
1995 മുതൽ 2008 വരെ ലെംബ പന്തായി പാർലമെന്റ് മണ്ഡലത്തെ പ്രതിനിധീകരിച്ച് മലേഷ്യൻ പാർലമെന്റിൽ അംഗമായി. 2008ലെ പൊതുതിരഞ്ഞെടുപ്പ് കോലാലമ്പൂരിലെ ലെംബാ പന്തായി മണ്ഡലത്തിൽ നിന്ന് മൽസരിച്ചെങ്കിലും പരാജയപ്പെട്ടു. മലേഷ്യൻ വനിതാ, കുടുംബ ക്ഷേമ മന്ത്രിയും മൂന്ന് തവണ ഈ മണ്ഡലത്തെ പ്രതിനിധീകരിക്കുകയും ചെയ്ത ശഹ്‌റിസത്ത് അബ്ദുൽ ജലീലിനെ മലേഷ്യൻ മുൻ ഉപപ്രധാനമന്ത്രിയുടെ മകൾ നൂറുൽ ഇസ്സ അൻവർ വൻ ഭൂരിപക്ഷത്തിന് പരാജയപ്പെടുത്തി. 2004ലെ തിരഞ്ഞെടുപ്പിൽ നല്ല മാർജിനിൽ വിജയിച്ച ശഹ്‌റിസത്ത് അബ്ദുൽ ജലീൽ തന്നെ സീറ്റ് നിലനിർത്തുമെന്നായിരുന്നു ആദ്യ റിപ്പോർട്ടുകൾ. ജനകീയ മന്ത്രിയായിരുന്നു അവർ, 2004ൽ 15,288 വോട്ടിന്റെ ഭൂരിപക്ഷത്തിനായിരുന്നു അവർ ജയിച്ചിരുന്നത്. എന്നാൽ, 21,728 വോട്ടിന്റെ ഭൂരിപക്ഷത്തിനാണ് 2008ൽ നൂറുൽ ഇസ്സ, ശഹ്‌റിസത്ത് അബ്ദുൽ ജലീലിനെ പരാജയപ്പെടുത്തിയത്. എന്നാൽ,2013ൽ നടന്ന പൊതുതിരഞ്ഞെടുപ്പിൽ കഷ്ടിച്ചാണ് നൂറുൽ ഇസ്സ അൻവർ ഈ സീറ്റ് നിലനിർത്തിയത്. 1847 വോട്ടിനാണ് നൂറുൽ ഇസ്സ് ഇവിടെ നിന്ന് വിജയിച്ചത്. 1999ലെ പൊതു തിരഞ്ഞെടുപ്പിൽ വളരെ കുറഞ്ഞ ഭൂരിപക്ഷത്തിനാണ് എതിരാളിയായ സൈനുർ സക്കരിയ്യയെ പരാജയപ്പെടുത്തി സീറ്റ് നിലനിർത്തിയത്. വോട്ടെണ്ണലിൽ വിവാദം ഉണ്ടാകുകയും രണ്ടാമതും വോട്ടെണ്ണിയാണ് ശഹ്‌റിസത്ത് അബ്ദുൽ ജലീലിനെ വിജയിയായി പ്രഖ്യാപിച്ചത്.
അവലംബം
Khoo Salma Nasution, Alison Hayes & Sehra Yeap Zimbulis: Giving Our Best: The Story of St George's Girls' School, Penang, 1885-2010, Areca Books, 2010
വർഗ്ഗം:സ്ത്രീകൾ വർഗ്ഗം:മലേഷ്യൻ രാഷ്ട്രീയ പ്രവർത്തകർ വർഗ്ഗം:1953-ൽ ജനിച്ചവർ
സാലാർ ഡി യൂനി
10,582 ചതുരശ്ര കിലോമീറ്റർ (4,086 ച.മീ) ചുറ്റളവുള്ള ലോകത്തിലെ ഏറ്റവും വലിയ ഉപ്പ് ഫ്ലാറ്റ് ആണ് സാലാർ ഡി യൂനി (സാലാർ ഡി തുനുപ). തെക്കുപടിഞ്ഞാറൻ ബൊളീവിയയിലെ പൊട്ടോസിയിലെ ഡാനിയൽ കാമ്പോസ് പ്രവിശ്യയിൽ സമുദ്രനിരപ്പിൽ നിന്ന് 3 656 മീറ്റർ (11 995 അടി) ഉയരത്തിൽ ആൻഡെസ് പർവ്വതശിഖരത്തിൽ  ഇത് സ്ഥിതിചെയ്യുന്നു.
ബാഹ്യ ലിങ്കുകൾ
വർഗ്ഗം:ബൊളീവിയ
ഈസ്ട്രജൻ റിസപ്റ്റർ
കോശങ്ങൾക്കുള്ളിൽ കാണപ്പെടുന്ന ഒരു കൂട്ടം പ്രോട്ടീനുകളാണ് ഈസ്ട്രജൻ റിസപ്റ്ററുകൾ. ഇംഗ്ലീഷ്: Estrogen receptors (ERs). ഈസ്ട്രജൻ ( 17β-എസ്ട്രാഡിയോൾ ) എന്ന ഹോർമോൺ സജീവമാക്കുന്ന റിസപ്റ്ററുകളാണ് അവ. ER ന്റെ രണ്ട് ക്ലാസുകൾ നിലവിലുണ്ട്: ന്യൂക്ലിയർ ഈസ്ട്രജൻ റിസപ്റ്ററുകൾ ( ERα, ERβ ), ഇവ ഇൻട്രാ സെല്ലുലാർ റിസപ്റ്ററുകളുടെ ന്യൂക്ലിയർ റിസപ്റ്റർ കുടുംബത്തിലെ അംഗങ്ങളാണ്. രണ്ടാമത്തേത് മെംബ്രൻ ഈസ്ട്രജൻ റിസപ്റ്ററുകൾ (mERs) ( GPER (GPR30), ER-X, G q -mER ), ഇവ കൂടുതലും ജി പ്രോട്ടീൻ-കപ്പിൾഡ് റിസപ്റ്ററുകൾ ആണ്. ഈ ലേഖനം മുൻ (ER) യെ സൂചിപ്പിക്കുന്നു.
ഈസ്ട്രജൻ സജീവമാക്കിയാൽ, വ്യത്യസ്ത ജീനുകളുടെ പ്രവർത്തനം നിയന്ത്രിക്കുന്നതിന് ന്യൂക്ലിയസിലേക്ക് മാറ്റാനും ഡിഎൻഎയുമായി ബന്ധിപ്പിക്കാനും ER ന് കഴിയും (അതായത് ഇത് ഒരു ഡിഎൻഎ-ബൈൻഡിംഗ് ട്രാൻസ്ക്രിപ്ഷൻ ഫാക്ടർ ആണ്). എന്നിരുന്നാലും, ഡിഎൻഎ ബൈൻഡിംഗിൽ നിന്ന് സ്വതന്ത്രമായ അധിക പ്രവർത്തനങ്ങളും ഇതിന് ഉണ്ട്.
ലൈംഗിക സ്റ്റിറോയിഡുകൾക്കുള്ള ഹോർമോൺ റിസപ്റ്ററുകൾ ( സ്റ്റിറോയിഡ് ഹോർമോൺ റിസപ്റ്ററുകൾ ), ഇആർ, ആൻഡ്രോജൻ റിസപ്റ്ററുകൾ (എആർ), പ്രൊജസ്റ്ററോൺ റിസപ്റ്ററുകൾ (പിആർ) എന്നിവ ലൈംഗിക പക്വതയിലും ഗർഭാവസ്ഥയിലും പ്രധാനമാണ്.
കേരള വെറ്ററിനറി ആന്റ് അനിമൽ സയൻസ് സർവകലാശാല
കേരളത്തിലെ വയനാട് ജില്ലയിലെ പൂക്കോട് സ്ഥിതി ചെയ്യുന്ന സർവ്വകലാശാലയാണ് കേരള വെറ്ററിനറി ആന്റ് അനിമൽ സയൻസ് സർവകലാശാല. കേരള സർക്കാറിന് കീഴിൽ 2010-ലാണ് ഈ സർവകലാശാല ആരംഭിച്ചത്. 2013 ൽ ലോകത്തെ മികച്ച യൂണിവേഴ്സിറ്റികളുടെ ശൃംഖലയായ വേൾഡ് വൈഡ് യൂണിവേഴ്സിറ്റി നെറ്റ് വർക്കിൻറെ കീഴിൽ ഈ സർവ്വകലാലയെയും ഉൾപ്പെടുത്തി. സർവ്വകാശാലക്ക് കീഴിലുള്ള തിരുവിഴാംകുന്നിലെ സ്ഥാപനത്തിനാണ് അന്താരാഷ്ട്ര ഗവേഷണ സ്ഥാപന പദവി ലഭിച്ചത്.
അവലംബം
വർഗ്ഗം:കേരളത്തിലെ സർവ്വകലാശാലകൾ
വെയ്‌ലോനെല്ല പാർവുല
വെയ്‌ലോണെല്ല ജനുസ്‌സിൽ ഉൾപ്പെടുന്ന കർശനമായ വായുരഹിത, ഗ്രാം നെഗറ്റീവ്, കോക്കസ് ആകൃതിയിലുള്ള ഒരു ബാക്ടീരിയയാണ് വെയ്‌ലോനെല്ല പാർവുല. ഇത് വാക്കാൽ സസ്യജാലങ്ങളുടെ ഒരു സാധാരണ ഭാഗമാണെന്നിരുന്നാലും പീരിയോൺഡൈറ്റിസ്, ദന്തക്ഷയം തുടങ്ങിയ രോഗങ്ങളുമായും മെനിഞ്ചൈറ്റിസ്, ഓസ്റ്റിയോമെയിലൈറ്റിസ് എന്നിവയുൾപ്പെടെ വിവിധ വ്യവസ്ഥാപരമായ അണുബാധകളുമായും ബന്ധപ്പെട്ടിരിക്കുന്നു. ബാക്‌ടീരിയൽ വാഗിനോസിസ് ഉള്ള സ്ത്രീകളിൽ നിന്നും വേർതിരിച്ചെടുത്തിട്ടുള്ള ഇത് കാംപിലോബാക്റ്റർ റെക്ടസ്, പ്രിവോടെല്ല മെലാനിനോജെനിക്ക എന്നിവയ്‌ക്കൊപ്പം രക്താതിമർദ്ദവുമായി ബന്ധപ്പെട്ടിരിക്കുന്നു.
സലേഷ്യ
സെലാസ്ത്രേസീ സസ്യകുടുംബത്തിൽപെടുന്ന ഒരു ജീനസ്സാണ് സലേഷ്യ (Salacia). ഇവയിൽ മിക്ക സസ്യങ്ങളും ഉഷ്‌ണമേഖലപ്രദേശങ്ങളിൽ കണ്ടുവരുന്ന ആരോഹികളാണ്. ഇന്ത്യ, ശ്രീലങ്ക, തായ്‌ലാന്റ്, ഇന്തോനേഷ്യ, ബ്രസ്സീൽ എന്നീ സ്ഥലങ്ങളിൽ ഈ ജീനസ്സിൽ പെടുന്ന സസ്യങ്ങൾ കാണപ്പെടുന്നു. . ഈ ജീനസ്സിൽ പെടുന്ന സസ്യങ്ങൾ പല സസ്യങ്ങളും ആയുർവേദംപോലെയുള്ള പരമ്പരാഗത ചികിത്സാസംമ്പ്രദായത്തിൽ ഔഷധങ്ങളായി ഉപയോഗിക്കാറുണ്ട്. കേരളത്തിൽ കാണപ്പെടുന്ന ആനക്കൊരണ്ടി, കുരണ്ടി, പൊൻകൊരണ്ടി, ഏകനായകം തുടങ്ങിയ സസ്യങ്ങൾ ഈ ജീനസ്സിൽ പെടുന്നവയാണ്.
സവിശേഷതകൾ
ഇലകൾ ലഘുപത്രങ്ങളോടു കൂടിയവയും, ഏകാന്തരന്യാസത്തിൽ (alternate phyllotaxis) ക്രമീകരിച്ചതും, ഇലകളിലെ സിരാവിന്യാസം ജാലികാസിരാവിന്യാസവുമാണ്. ചില സ്പൂഷിസുകളിൽ ഇലകളുടെ വക്കുകൾ ഭാഗീകമായി ദന്തുരമാണ്. ദ്വിലിംഗസ്വഭാവത്തോടുകൂടിയ ഇവയുടെ പൂക്കൾ പ്രസമത (actinomorphy) പാലിക്കുന്നവയും പൂർണ്ണവുമാണ്. അഞ്ചു ദളങ്ങളും അഞ്ചു വിദളങ്ങളും ആണിവയ്ക്കുള്ളത്. സാധാരണ മഞ്ഞനിറത്തോടുകൂടിയതാണ് ഇവയുടെ പൂക്കൾ.
അവലംബം
വർഗ്ഗം:സസ്യജനുസുകൾ വർഗ്ഗം:വള്ളിച്ചെടികൾ
മൂന്നാം ബുദ്ധമതസമിതി
മൂന്നാം ബുദ്ധമതസമിതി പാടലീപുത്രത്തിൽ അശോകചക്രവർത്തിയുടെ ആശിർവാദത്തിൽ 250 ബി.സി.ഇ യിൽ നടന്നു. അശോകന്റെ ശിലാശാസനങ്ങളിൽ ബുദ്ധമതസമിതിയെക്കുറിച്ചുള്ള പരാമർശം ഒരിക്കലും കാണാത്തതിനാൽ ഈ സമിതിയുടെ സംഘാടനം ഒരു തർക്കവിഷയമാണ്.
മൂന്നാം ബുദ്ധമതസമിതി വിളിച്ചുകൂട്ടാനുള്ള കാരണമായി പരമ്പരാഗത സ്രോതസ്സുകളനുസരിച്ച് പറയപ്പെടുന്നത് സംഘത്തിൽ കടന്നുകൂടിയിട്ടുള്ള ശത്രുക്കളേയും സംഘത്തിന്റെ അടിസ്ഥാനാശയങ്ങൾക്കു വിരുദ്ധമായുള്ള ആശയങ്ങൾ വച്ചു പുലർത്തിയിരുന്നവരേയും പുറത്താക്കാനുള്ള തീരുമാനമായിരുന്നുവെന്നാണ്. അറുപതിനായിരം ബ്രാഹ്മണ ചാരന്മാരെ പുറത്താക്കാനും തിപിടകം പുനർവായന നടത്താനും സമിതി അശോകചക്രവർത്തിക്കു ശുപാർശ ചെയ്തു.
ബുദ്ധസന്യാസി മൊഗ്ഗലിപുത്ത-ടിസ്സ അധ്യക്ഷത വഹിച്ച സമിതിയിൽ ആയിരം സന്യാസിമാർ പങ്കെടുത്തു. ഥേരവാദരും, മഹായാനരും സമിതിയെ അംഗീകരിച്ചെങ്കിലും ഥേരവാദത്തിലാണ് സമിതിയുടെ പ്രാധാന്യം ചരിത്രപരമായി ഏറ്റവും കൂടുതൽ ഉള്ളത്.
ചരിത്ര പശ്ചാത്തലം
മൂന്നാം സമിതിയുടെ പശ്ചാത്തലത്തെക്കുറിച്ചുള്ള ഗ്രന്ഥങ്ങളിലെ വിവരണം ഇങ്ങനെയാണ്: ബുദ്ധന്റെ പരിനിർവാണത്തിനുശേഷം ഇരുനൂറ്റി പതിനെട്ടാം വർഷത്തിൽ അശോകചക്രവർത്തി കിരീടമണിഞ്ഞു. ആദ്യം അദ്ദേഹം ധർമ്മത്തിനോടും സംഘത്തിനോടും ആദരവു പ്രകടിപ്പിച്ചെങ്കിലും മറ്റ് മതവിഭാഗങ്ങളെ പിന്തുണയ്ക്കുകയും ചെയ്തു. എന്നാൽ, അദ്ദേഹം ബുദ്ധസന്യാസി നിഗ്രോധയെ കണ്ടുമുട്ടിയപ്പോൾ സന്യാസി ധമ്മപദത്തിൽ നിന്ന് അപ്പമദ-വഗ്ഗ സൂക്തങ്ങൾ അശോകചക്രവർത്തിക്കു ഉപദേശിച്ചുകൊടുത്തു. അതിനുശേഷം അദ്ദേഹം മറ്റ് മതവിഭാഗങ്ങളെ പിന്തുണയ്ക്കുന്നത് അവസാനിപ്പിക്കുകയും ധർമ്മത്തോടുള്ള താൽപ്പര്യവും ഭക്തിയും വർദ്ധിപ്പിക്കുകയും ചെയ്തു. എൺപത്തിനാലായിരം പഗോഡകളും വിഹാരങ്ങളും പണിയുന്നതിനും ഭിക്ഷുക്കളെ (സന്യാസിമാരെ) പിന്തുണയ്ക്കുന്നതിനും അശോകചക്രവർത്തി തന്റെ സമ്പത്ത് ഉപയോഗിച്ചു. അദ്ദേഹത്തിന്റെ മകൻ മഹിന്ദ മകൾ സംഘമിത്ത എന്നിവർ ബുദ്ധമതം സ്വീകരിക്കുകയും സംഘത്തിൽ ചേരുകയും ചെയ്തു.
അശോകചക്രവർത്തിയുടെ സംഘത്തിനുള്ള സംഭാവനകൾ സംഘത്തിനുള്ളിൽ ഗുരുതരമായ പ്രശ്നങ്ങൾ സൃഷ്ടിച്ചു. കാലക്രമേണ സംഘത്തിൽ യോഗ്യതയില്ലാത്ത നിരവധി പേർ നുഴഞ്ഞുകയറി, മതവിരുദ്ധമായ വീക്ഷണങ്ങൾ പുലർത്തുകയും ചെയ്തു. അശോകചക്രവർത്തി മൊഗ്ഗലിപുത്ത-ടിസ്സയുടെ ഉപദേശമനുസരിച്ച് സംഘത്തിൽ കടന്നുകൂടിയ തെറ്റായ വീക്ഷണങ്ങൾ പുലർത്തുന്നവരെ പുറത്താക്കാൻ ബുദ്ധമതസമിതി വിളിച്ചുകൂട്ടാൻ തീരുമാനിച്ചു. ഇടത്ത്‌|ലഘുചിത്രം| പാടലിപുത്രത്തിലെ ഹാളിന്റെ അവശിഷ്ടങ്ങൾ കുമ്രഹാറിൽ.
സമിതി
ലഘുചിത്രം| മൂന്നാം ബുദ്ധമതസമിതി സംഘടിക്കപ്പെട്ടപാടലീപുത്രത്തിലെ 80-തൂൺ ഹാളിന്റെ മാതൃക, പട്ന മ്യൂസിയം. അശോകചക്രവർത്തിയുടെ ഭരണത്തിന്റെ പതിനേഴാം വർഷത്തിൽ മൂന്നാം സമിതി വിളിക്കപ്പെട്ടു. മൊഗ്ഗലിപുത്ത ടിസ്സ സമിതിക്ക് നേതൃത്വം നൽകുകയും ധർമ്മത്തിന്റെയും വിനയത്തിന്റെയും പരമ്പരാഗത പാരായണത്തിനായി പങ്കെടുത്ത അറുപതിനായിരത്തിൽ നിന്ന് ആയിരം സന്യാസിമാരെ തിരഞ്ഞെടുക്കുകയും ചെയ്തു. സമിതി ഒൻപത് മാസത്തോളം നീണ്ടുനിന്നു. ബുദ്ധന്റെ പ്രബോധനങ്ങളെക്കുറിച്ച് വ്യത്യസ്ത സന്യാസിമഠങ്ങളിൽനിന്നുള്ള സന്യാസിമാരെ ചക്രവർത്തി തന്നെ ചോദ്യം ചെയ്തു. തെറ്റായ വീക്ഷണം പുലർത്തുന്നവരെ ഉടൻ തന്നെ സംഘത്തിൽ നിന്ന് പുറത്താക്കുകയും ചെയ്തു. ഈ വിധത്തിൽ സംഘത്തെ മതവിരുദ്ധവിശ്വാസം പുലർത്തുവരിൽ നിന്നും വ്യാജഭിക്ഷുക്കളിൽനിന്നും ശുദ്ധീകരിച്ചു.
പാലിയിലും ചൈനീസിലുള്ള വിവരണങ്ങൾ അനുസരിച്ച്, മൊഗ്ഗലിപുത്ത ടിസ്സ, മതവിരുദ്ധതകളെ നിരാകരിക്കുന്നതിനും ധർമ്മം ശുദ്ധമായി സൂക്ഷിക്കുന്നുവെന്ന് ഉറപ്പുവരുത്തുന്നതിനുമായി, കതാവത്തു എന്ന ഒരു പുസ്തകം സമാഹരിച്ചു. ഇരുപത്തിമൂന്ന് അധ്യായങ്ങൾ ഉൾക്കൊള്ളുന്ന ഈ പുസ്തകം വിവാദ വിഷയങ്ങളെക്കുറിച്ചുള്ള ചർച്ചകളുടെ ഒരു ശേഖരമാണ്. വിവിധ ബുദ്ധമത വിഭാഗങ്ങൾ ദാർശനിക കാര്യങ്ങളിൽ പുലർത്തുന്ന 'മതവിരുദ്ധ' വീക്ഷണങ്ങളെ ഇത് നിരാകരിക്കുന്നു. അഭിധർമ്മ പിടകത്തിന്റെ ഏഴ് പുസ്തകങ്ങളിൽ അഞ്ചാമത്തേതാണ് കതാവത്തു. എന്നാൽ സാൻ ജിയാൻ ലു പൈ പോ ഷോയിൽ (സുദാസനവിനയവിഭാഷ) മൂന്നാം സമിതിയെക്കുറിച്ചു രേഖപ്പെടുത്തിയിരിക്കുന്ന വിവരണം, ഏതാണ്ട് സമാനമാണെങ്കിലും, കതാവത്തുവിനെക്കുറിച്ച് അതിൽ പരാമർശിക്കുന്നില്ല.
ദൂതന്മാർ
പകരം=|ലഘുചിത്രം|300x300ബിന്ദു| [[അശോകചക്രവർത്തി|അശോക രാജാവിന്റെ കാലത്ത് ബുദ്ധമതപ്രചരണം (ക്രി.മു. 260 – 218). ]] ഥേരവാദ പാരമ്പര്യപ്രകാരം ഈ സമിതിയുടെ ഏറ്റവും പ്രധാനപ്പെട്ട നേട്ടങ്ങളിലൊന്നാണ്, അശോകചക്രവർത്തി ബുദ്ധന്റെ ധർമ്മവും വിനയയും നന്നായി അറിയാവുന്നവ സന്യാസിമാരെ  ഒമ്പതു രാജ്യങ്ങളിൽ ഇവ പഠിപ്പിക്കാൻ അയച്ചതാണ്. മഹാവംശ (XII, ഒന്നാം ഖണ്ഡിക) അനുസരിച്ച്, അദ്ദേഹം അയച്ച പ്രചാരകർ ഇവരാണ്:
ദൗത്യങ്ങളുടെ ഫലങ്ങൾ
ശ്രീലങ്കയിലേക്കും കാശ്മീരിലേക്കും ഗാന്ധാരത്തിലേക്കുമുള്ള ബുദ്ധർമ്മപ്രചരണദൗത്യങ്ങൾ വളരെ വിജയകരമായിരുന്നു, ഇത് ആ പ്രദേശങ്ങളിൽ ബുദ്ധമതത്തിന്റെ ദീർഘകാല സാന്നിധ്യത്തിനും ആധിപത്യത്തിനും കാരണമായി.
ഈജിപ്തും ഗ്രീസുമായുള്ള ബുദ്ധമത ഇടപെടലുകൾ ആ സംസ്കാരങ്ങളെ എത്രത്തോളം സ്വാധീനിച്ചുവെന്ന് കൃത്യമായി വ്യക്തമല്ല. അക്കാലത്തെ ഹെല്ലനിസ്റ്റിക് ലോകത്ത്, പ്രത്യേകിച്ച് അലക്സാണ്ട്രിയയിൽ (അലക്സാണ്ട്രിയയിലെ ക്ലെമന്റ് പരാമർശിച്ചതനുസരിച്ച്) ബുദ്ധമത സമുദായങ്ങളുടെ സാന്നിധ്യവുത്തിന്റേയും, ബുദ്ധ സന്യാസത്തിന്റെ പഠിപ്പിക്കലുകളിൽ നിന്നും പ്രയോഗങ്ങളിൽ നിന്നും പ്രചോദനം ഉൾക്കൊണ്ട( റോബർട്ട് ലിൻസെൻ ), ഒരു ക്രിസ്തീയ-പൂർവ സന്യാസഗണമായ തെറാപ്പിറ്റെയുടെ (ഒരുപക്ഷേ പാലി പദമായ തേരവാദത്തിന്റെ രൂപഭേദം) സാന്നിധ്യത്തിന്റേയും അടിസ്ഥാനത്തിൽ ഒരുപക്ഷേ ഹെല്ലനിസ്റ്റ് ചിന്തയും ബുദ്ധമതവും തമ്മിലുള്ള ചില തലങ്ങളിലുള്ള സമന്വയം അക്കാലത്ത് ഹെല്ലനിക് രാജ്യങ്ങളിൽ ആരംഭിച്ചിരിക്കാമെന്ന് ചില എഴുത്തുകാർ അഭിപ്രായപ്പെട്ടിട്ടുണ്ട്.
ടോളമി കാലഘട്ടത്തിലെ ബുദ്ധമത ശവക്കല്ലറകളും അലക്സാണ്ട്രിയയിൽ നിന്ന് കണ്ടെത്തിയിട്ടുണ്ട്, ഇത് ധർമ്മ ചക്രത്തിന്റെ ചിത്രീകരണങ്ങളാൽ അലങ്കരിച്ചിരിക്കുന്നു (ഡബ്ല്യു.ഡബ്ല്യു. ടാർൺ, ദി ഗ്രീക്ക്സ് ഇൻ ബാക്ട്രിയ ആൻഡ് ഇൻഡ്യ). അലക്സാണ്ട്രിയയിലെ ബുദ്ധമതക്കാരുടെ സാന്നിധ്യത്തെക്കുറിച്ച് അഭിപ്രായപ്പെട്ട ചില പണ്ഡിതന്മാരുടെ അഭിപ്രായത്തിൽ “പിൽക്കാലത്ത് ഈ സ്ഥലത്താണ് ക്രിസ്തുമതത്തിന്റെ ഏറ്റവും സജീവമായ കേന്ദ്രങ്ങൾ സ്ഥാപിതമായത്” (റോബർട്ട് ലിൻസെൻ "സെൻ ലിവിംഗ്").
ക്രി.വ. രണ്ടാം നൂറ്റാണ്ടിൽ അലക്സാണ്ട്രിയയിലെ ക്രിസ്തീയചിന്തകനായിരുന്നു ക്ലെമന്റ് ബാക്ട്രിയൻ ബുദ്ധമതക്കാരുടേയും (ശ്രമണ ) ഇന്ത്യൻ തത്വചിന്തകരുടേയും ഗ്രീക്ക് ചിന്തയിലുള്ള സ്വാധീനത്തെ തിരിച്ചറിഞ്ഞിരുന്നു.
അക്കു യാദവ്
2004 ആഗസ്റ്റ് 13 ന് നാഗ്‌പൂർ ജില്ലയിലെ കസ്തൂർബാ നഗറിൽ വച്ച്  200 സ്ത്രീകളുടെ ഒരു കൂട്ടം യാദവിനെ വധിച്ചു. അവർ അക്കു യാദവിനെ നിരവധി തവണ കഠാരകളാൽ കുത്തുകയും മുഖത്ത് കല്ലെറിയുകയും മുളകുപൊടി വിതറുകയും ചെയ്തു. അക്കുവിന്റെ ഒരു ഇര അയാളുടെ ലിംഗം ഛേദിച്ചു.നാഗ് പൂർ ജില്ലാ കോടതിയിൽ കോടതിമുറിയുടെ മാർബിൾ തറയിലാണ് കൊലപാതകം നടന്നത്. പത്തു വർഷത്തിലേറെക്കാലം യാദവ്  നാട്ടുകാരായ സ്ത്രീകളെ ബലാൽത്സംഗം ചെയ്യുകയും ഉപദ്രവിക്കുകയും ചെയ്തിരുന്നുവെന്നും പരാതികൾ കൊടുത്തിട്ടും പോലീസ് യാതൊരു നടപടിയുമെടുത്തിരുന്നില്ലെന്നും പോലീസുകാർ യാദവിൽ നിന്നും കൈക്കൂലി വാങ്ങിയിരുന്നുവെന്നും  യാദവിനെ വകവരുത്തിയവർ പറഞ്ഞു. ഇയാൾ മൂന്നുപേരെ കൊന്ന് മൃതദേഹങ്ങൾ റെയിൽ വേ ട്രാക്കിലെറിഞ്ഞതായും ആരോപണമുണ്ട്. കോടതിയിൽ വച്ച് തന്റെ ഇരകളിൽ ഒരാളെ വേശ്യ എന്നു വിളിച്ചതാണ് ആൾകൂട്ടത്തെ പ്രകോപിപ്പിച്ചത്. ആ ഗ്രാമത്തിലെ എല്ലാ സ്ത്രീകളും കുറ്റം സ്വയം ഏറ്റെടുക്കാൻ എത്തുകയുണ്ടായി. തെളിവുകളുടെ അഭാവത്തിൽ അറസ്റ്റ് ചെയ്ത സ്ത്രീകളെ വെറുതെ വിട്ടു.
2012 ൽ സമാനമായ സാഹചര്യത്തിൽ അക്കു യാദവിന്റെ അനന്തരവൻ അമർ യാവദിനെയും കൊലചെയ്യുകയുണ്ടായി In 2012,